## Uredba o unutarnjem ustrojstvu Državne uprave za zaštitu i spašavanje

### NN 20/2005 (9.2.2005.), Uredba o unutarnjem ustrojstvu Državne uprave za zaštitu i spašavanje

# VLADA REPUBLIKE HRVATSKE

334

Na
temelju članka 60. stavka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 127/2000, 59/2001 i 199/2003) Vlada
Republike Hrvatske je, na sjednici održanoj 3. veljače 2005. godine, donijela

## UREDBU

### o unutarnjem ustrojstvu DrŽavne uprave za zaŠtitu i spaŠavanje

I.
OPĆE ODREDBE

Članak
1.

Ovom
Uredbom uređuje se unutarnje ustrojstvo Državne uprave za zaštitu i spašavanje
(u daljnjem tekstu: Državna uprava), nazivi unutarnjih ustrojstvenih jedinica u
sastavu Državne uprave i njihov djelokrug rada, način upravljanja tim
jedinicama te okvirni broj državnih službenika i namještenika potreban za
obavljanje poslova iz djelokruga rada Državne uprave.

Članak 2.

Unutarnje ustrojstvo, djelokrug unutarnjih
ustrojstvenih jedinica, način upravljanja tim jedinicama kao i potreban okvirni
broj državnih službenika i namještenika uređuje se na način da Državna uprava
može obavljati stručne poslove koji su zakonom i drugim propisima dani u nadležnost
i djelokrug Državne uprave.

Članak 3.

Upravne i stručne poslove Državna uprava obavlja u
sjedištu i područnim uredima za zaštitu i spašavanje.

U sjedištu Državne uprave ustrojavaju se posebne
ustrojstvene jedinice i službe.

Posebne ustrojstvene jedinice jesu:

1. Kabinet ravnatelja,

2. Odjel za unutarnju kontrolu.

Službe jesu:

1. Služba za civilnu zaštitu,

2. Služba za vatrogastvo,

3. Služba za sustav 112,

4. Učilište vatrogastva i zaštite i spašavanja,

5. Služba zajedničkih poslova.

Članak 4.

Područni uredi za zaštitu i spašavanje ustrojavaju se
za razinu županija.

II.
POSEBNE USTROJSTVENE JEDINICE
Kabinet RAVNATELJA

Članak
5.

Kabinet ravnatelja obavlja administrativne i stručne
poslove za ravnatelja Državne uprave, protokolarne poslove, poslove u svezi
predstavki i pritužbi građana, kontakata i komunikacije s Hrvatskim saborom,
Vladom Republike Hrvatske, središnjim tijelima Državne uprave, poslove
dokumentacije, poslove u svezi odnosa sa sredstvima javnog priopćavanja,
poslove pribavljanja dokumentacije i materijala od službi i drugih unutarnjih
ustrojstvenih jedinica za potrebe ravnatelja Državne uprave, poslove u svezi
primanja i rješavanja pošte upućene ravnatelju Državne uprave, poslove u svezi
evidentiranja i pohrane pošte s povjerljivim podacima, prevoditeljske poslove
kao i druge stručne i administrativne poslove u svezi realizacije programa rada
i aktivnosti ravnatelja Državne uprave.

Kabinet ravnatelja obavlja
stručne, savjetodavne i administrativne poslove u svezi međunarodne suradnje, a
posebice suradnje vezane uz obveze iz međunarodnih sporazuma i konvencija o
zaštiti i spašavanju; potiče i sudjeluje u sklapanju među­narodnih sporazuma o
suradnji iz djelokruga Državne uprave sa službama za zaštitu i spašavanje
drugih država te drugim među­narodnim organizacijama i institucijama;
koordinira ustrojstvene jedinice Državne uprave u provedbi međunarodne
suradnje; obavlja i druge stručne i administrativne poslove u svezi međuna­rod­ne
suradnje.

Radom Kabineta ravnatelja
upravlja tajnik.

U Kabinetu ravnatelja
ustrojavaju se:

– Odsjek za odnose s
javnošću,

–
Odsjek za poslove međunarodne suradnje,

–
Odsjek za koordinaciju.

Odsjek
za odnose s javnošću

Članak
6.

Odsjek
obavlja poslove vezane za planiranje, usmjeravanje, nadzor i provedbu
strategije informiranja i odnosa s javnošću, usmjerava nastup djelatnika Državne
uprave u javnosti, planira, usmjerava i provodi promidžbu Državne uprave,
provodi komunikaciju s medijima koji posreduju u javnom informiranju, usklađuje
pripremu odgovora na upite i predstavke građana u svezi s djelovanjem Državne
uprave te prosljeđuje odgovore na njih, usmjerava i nadzire pripremu
internetskih stranica Državne uprave, obavlja poslove protokola za domaće
sudionike aktivnosti Državne uprave te obavlja druge poslove po nalogu tajnika.

Odsjek
vodi informacijsku bazu podataka u svezi aktivnosti u kojima sudjeluje Državna
uprava, obavlja analizu tekstova ob­jav­ljenih u javnim medijima, priprema
press-clippinge za interne potrebe djelatnika Državne uprave, snimateljski
prati aktivnosti Državne uprave te obavlja druge poslove po nalogu tajnika.

Radom
Odsjeka upravlja voditelj.

Odsjek
za poslove međunarodne suradnje

Članak
7.

Odsjek
koordinira izvršavanje poslova vezanih uz među­narod­nu suradnju u području
zaštite i spašavanja, a posebno stručne poslove vezane uz praćenje međunarodno-pravnih
propisa u području zaštite i spašavanja, izradu nacrta međunarodnih sporazuma i
drugih akata iz područja zaštite i spašavanja, poslove prevođenja te poslove
protokola za međunarodne aktivnosti Državne uprave.

U području suradnje s Europskom unijom i NATO-om,
Odsjek posebno obavlja poslove neposredno vezane za pristupanje ovim
asocijacijama te provedbu već započetih aktivnosti unutar tih asocijacija,
koordinira izvršavanje poslova vezanih uz međunarodnu suradnju u području
zaštite i spašavanja. Odsjek obavlja i druge poslove po nalogu tajnika Kabineta
ravnatelja.

Radom Odsjeka upravlja voditelj.

Odsjek
za koordinaciju

Članak
8.

Odsjek
izrađuje plan Državne uprave na temelju planova rada ustrojstvenih jedinica,
usklađuje poslove u svezi ostvarivanja plana rada Državne uprave, provodi
aktivnosti vezane uz obrambene pripreme Državne uprave, priprema zajedničke
dokumente više službi za potrebe ravnatelja, provodi koordinaciju zajed­ničkih
aktivnosti ustrojstvenih jedinica Državne uprave prema središnjim tijelima državne
uprave, izrađuje stručne elaborate, projekte, izvješća i analize za potrebe
ravnatelja te obavlja druge stručne i administrativne poslove za potrebe
ravnatelja.

Radom
Odsjeka upravlja voditelj.

ODJEL za unutarnju kontrolu

Članak
9.

Odjel
utvrđuje odgovornost službenika i namještenika za povrede službene dužnosti u
svezi s neizvršavanjem i nesavjesnim izvršavanjem radnih obveza, nezakonitim
radom, propušta­njem poduzimanja mjera i radnji na koje je službenik ovlašten,
odbijanjem izvršavanja službenih zadaća, samovoljnim poslu­živanjem sredstvima
povjerenim za izvršavanje poslova, obavlja­njem djelatnosti koje su u
suprotnosti s obavljanjem inspek­cijskog nadzora ili stručnog nadzora, izrađuje
prijedloge akata za pokretanje postupka zbog povreda radne dužnosti te obavlja
druge poslove po nalogu ravnatelja.

Radom
Odjela upravlja načelnik.

III.
SLUŽBE DRŽAVNE UPRAVE

*1. SLUŽBA ZA CIVILNU ZAŠTITU*

Članak
10.

Služba
je nositelj koordiniranja sudjelovanja operativnih snaga zaštite i spašavanja
(središnjih tijela državne uprave nadležnih za pojedine segmente reagiranja;
pravnih osoba koje se uključuju u sustav zaštite i spašavanja sukladno
planovima zaštite i spaša­vanja i drugih sudionika u aktivnostima zaštite i
spašavanja) i drugih sudionika u aktivnostima zaštite i spašavanja iz područja
nadležnosti civilne zaštite; neposredno rukovodi angažiranim snagama civilne
zaštite za vrijeme katastrofe ili veće nesreće; sudje­luje u izradi standardnih
operativnih postupaka zaštite i spaša­vanja; nositelj je izrade propisa iz
svoje nadležnosti, a posebno procjene ugroženosti i planova zaštite i
spašavanja (osim u dijelu procjene ugroženosti i planova zaštite i spašavanja
vezanih uz područje nadležnosti vatrogastva); predlaže vrste i količine državnih
robnih zaliha potrebnih za zaštitu i spašavanje; nadzire provedbu mobilizacije
za potrebe zaštite i spašavanja te provedbu propisanih mjera i aktivnosti u
zaštiti i spašavanju.

Služba prati stanje i pojave u području civilne
zaštite; predlaže i organizira mjere za pripremu i osposobljavanje građana,
pripadnika civilne zaštite i djelatnika zaduženih za zaštitu i spašavanje na
području Republike Hrvatske; nositelj je izrade operativnog plana civilne
zaštite; predlaže ustroj, opremanje i osposobljavanje postrojbi civilne zaštite
te predlaže ravnatelju donošenje odluke o njihovoj pripravnosti, mobilizaciji i
uporabi; priprema prijedloge drugih odluka s područja civilne zaštite; utvrđuje
mjerila za izgradnju, održavanje i korištenje skloništa.

Služba u suradnji s Ministarstvom obrane i Ministarstvom
unutarnjih poslova neposredno usklađuje uključivanje postrojbi Oružanih snaga
Republike Hrvatske, odnosno pripadnika redarstvenih snaga, u aktivnosti zaštite
i spašavanja iz područja civilne zaštite te, u slučaju potrebe, predlaže
ravnatelju traženje među­narodne pomoći za aktivnosti zaštite i spašavanja na
području Republike Hrvatske, a na zahtjev drugih država predlaže moguć­nosti za
pružanje pomoći na području tih država; surađuje s tijelima civilne zaštite
drugih država te obavlja druge poslove po nalogu ravnatelja.

Radom Službe upravlja pomoćnik ravnatelja –
zapovjednik civilne zaštite Republike Hrvatske.

Pomoćnik ravnatelja – zapovjednik civilne zaštite
Republike Hrvatske ima zamjenika koji obavlja zadaće u rukovođenju sustavom
civilne zaštite za vrijeme pripremnih i operativnih aktivnosti kao i tijekom
katastrofe ili veće nesreće, a obavlja i druge poslove po njegovom nalogu u
dijelu zapovijedanja civilnom zaštitom.

U Službi se ustrojavaju:

– Odjel za operativne poslove i nadzor,

–  Odjel za
preventivu i planiranje.

Odjel za operativne poslove i nadzor

Članak
11.

Odjel
neposredno provodi zadaće koordinacije svih sudionika zaštite i spašavanja i
rukovođenja operativnim snagama ci­vil­­ne zaštite, izrađuje prijedloge
ustroja, opremanja i osposobljavanja postrojbi zaštite i spašavanja, nadzire
provedbu pripravnosti, mobilizacije i uporabe snaga zaštite i spašavanja,
predlaže i sudjeluje u izradi godišnjih planova opremanja i razvoja službe i
izradi godišnjeg proračuna, sudjeluje u pripremi normativnih akata iz nadležnosti
civilne zaštite i izradi standardnih operativnih postupaka zaštite i
spašavanja, predlaže i daje mišljenje u svezi s davanjem ili primanjem međunarodne
pomoći u zaštiti i spašavanju te vodi pomoćne osobne i materijalno-tehničke
evidencije (evidenciju postrojbi civilne zaštite, povjerenika civilne zaštite,
voditelja i osoblja skloništa, zapovjedništava civilne zaštite te sredstava
civilne zaštite).

Odjel prikuplja podatke i vodi evidencije o događajima,
posljedicama velikih nesreća i katastrofa te priprema izvješća i druge stručne
materijale, pruža stručnu pomoć drugim tijelima državne uprave iz područja
svoje nadležnosti, obavlja stručni nadzor nad radom službe civilne zaštite u
područnim uredima za zaštitu i spašavanje, obavlja poslove koji se odnose na
osnivanje i ustrojavanje postrojbi civilne zaštite te pozivanje (mobilizaciju)
snaga civilne zaštite, utvrđuje osposobljenost postrojbi civilne zaštite te
sudjeluje u izradi propisa u svezi načina pozivanja (mobilizacije) kao i ukupne
opremljenosti postrojbi civilne zaštite (materijalne formacije), obavlja
stručne poslove koji se odnose na popunu, opremanje i osposobljavanje
interventnih specijalističkih postrojbi civilne zaštite koje se osnivaju za
razinu države, obavlja složene poslove planiranja evakuacije ljudi i
materijalnih dobara i zbrinjavanja ugroženih i nastradalih u smislu njihovog
upućiva­nja, prihvaćanja, smještaja, zdravstvene i socijalne skrbi, osiguranja
vode, hrane, odjeće, obuće i drugo.

Odjel obavlja i stručne poslove koji se odnose na
upravljanje operativnim snagama civilne zaštite na svim razinama, utvrđuje i
neposredno provodi potrebne mjere zaštite i spašavanja ljudi, dobara i okoliša,
izrađuje prijedloge naputaka koji se odnose na skrb o pohranjivanju, servisiranju,
održavanju i pravilnom ko­rište­nju opreme i drugih materijalno-tehničkih
sredstava civilne zaštite, sudjeluje u planiranju nabave opreme, vođenju
evidencije opre­me civilne zaštite u skladištima i spremištima i opreme na
korištenju u drugim ustrojstvenim jedinicama Državne uprave.

Odjel sudjeluje u izradi dugoročnih planova razvoja
sustava zaštite i spašavanja na svim razinama, koordinira suradnju s prav­nim
osobama, središnjim tijelima državne uprave, tijelima jedinica lokalne i
područne (regionalne) samouprave, spasilačkim služ­ba­ma i građanima koji,
sukladno propisima o zaštiti i spašavanju, dostavljaju podatke i obavijesti o
prijetnjama te vrstama i količinama opasnih tvari, sudjeluje u usklađivanju
rada na izradi procjene ugroženosti Republike Hrvatske, s Učilištem vatrogastva
i zaštite i spašavanja sudjeluje u izradi prijedloga planova obuke i vježbi za
pripadnike civilne zaštite te obavlja i druge poslove po nalogu nadležnog
pomoćnika ravnatelja.

Radom Odjela upravlja načelnik.

ODJEL ZA preventivu i planiranje

Članak
12.

Odjel obavlja stručne poslove vezane uz procjenu
rizika od nastanka katastrofe ili veće nesreće, sudjeluje u izradi propisa,
planova i drugih dokumenata vezanih uz područje civilne zaštite, sudjeluje u
izradi dugoročnog plana razvoja sustava zaštite i spašavanja na svim razinama,
nositelj je suradnje s pravnim osobama, središnjim tijelima državne uprave,
tijelima jedinica lokalne i područne (regionalne) samouprave, spasilačkim službama
i građanima koji, sukladno propisima o zaštiti i spašavanju, dostav­ljaju
podatke i obavijesti, usklađuje rad na izradi procjene ugroženosti Republike
Hrvatske, koordinira primjenu propisa iz područja zaštite i spašavanja,
sudjeluje u izradi međunarodnih sporazuma u području zaštite i spašavanja i
prati njihovu provedbu, priprema izvješća i stručne materijale, sudjeluje u izradi
financijskog plana Državne uprave u dijelu koji se odnosi na funkcionalne
potrebe civilne zaštite.

Odjel sudjeluje u provedbi
zadaća koje se odnose na otkla­njanje uzroka i neposrednih opasnosti te
sprječavanja nastajanja i širenja prirodne nepogode ili tehničko-tehnološke
nesreće, kao i na ublažavanje njihovih posljedica. Odjel obavlja stručne
poslove koji se odnose na planiranje, gradnju, uređenje, održavanje i
organiziranje korištenja skloništa i drugih objekata pogodnih za zaštitu ljudi,
surađuje s nadležnim tijelima jedinica lokalne samouprave glede njihovih obveza
da na svom području osiguravaju uvjete za sklanjanje ljudi, materijalnih i
drugih dobara (u podrumske i druge prostorije prilagođene za sklanjanje,
komunalne objekte i prirodne zaklone te rovovska skloništa pogodna za zaštitu i
spašavanje ljudi).

Odjel obavlja stručne poslove
koji se odnose na praćenje i raščlambu stanja i pojava u području preventive,
zaštite i spašavanja kod velikih nesreća i katastrofa izazvanih djelovanjem
prirode, tehničko-tehnoloških nesreća te ostalih neočekivanih stanja koja ugrožavaju
stanovništvo, materijalna dobra i okoliš, predlaže i poduzima mjere za
poboljšanje stanja, izdaje upute o postupanju, skrbi o provođenju utvrđenih
zadaća, pruža stručnu pomoć i nadzire rad područnih ureda u obavljanju poslova
iz svog dje­lo­kruga, sudjeluje u izradi standardnih operativnih postupaka
vezanih uz postupanje u prirodnim i tehničko-tehnološkim nesre­ćama i propisa
iz svog područja i prati njihovu provedbu, predlaže potrebne snage za
djelovanje, uključivo i nabavu sredstava i opreme za zaštitu i spašavanje kod
prirodnih nesreća, u okviru svojih nadležnosti surađuje s drugim središnjim
tijelima državne uprave i pravnim osobama te obavlja druge poslove po nalogu
nadležnog pomoćnika ravnatelja.

Radom
Odjela upravlja načelnik.

*2. SLUŽBA ZA VATROGASTVO*

Članak
13.

Služba
prati stanje i pojave u području vatrogastva u RH; kreira strategijske poslove
i zadaće vatrogastva; predlaže i organizira mjere za pripremu i provedbu
osposobljavanja pripadnika vatrogasnih postrojbi, građana i drugih sudionika
koji sudjeluju u vatrogasnim intervencijama na području Republike Hrvatske i
izvan nje; predlaže i provodi opremanje i osposobljavanje Državnih
intervencijskih postrojbi te predlaže donošenje odgovarajućih odluka o njihovoj
pripravnosti, mobilizaciji i uporabi; priprema prijedloge općih akata iz
područja vatrogastva; sudjeluje u izradi standardnih operativnih postupaka
zaštite i spašavanja; nositelj je izrade propisa iz svoje nadležnosti, sudjeluje
u izradi procjene ugroženosti i planova zaštite i spašavanja vezanih uz
područje vatrogastva, obavlja inspekcijski nadzor nad radom vatrogasnih
postrojbi; predlaže nabavu i koristi se državnim robnim zalihama za potrebe
vatrogastva; nadzire provedbu zakonskih i podzakonskih propisa, propisanih
mjera i aktivnosti iz područja vatrogastva.

Služba
je nositelj koordiniranja operativnog djelovanja sudionika (središnjih tijela
državne uprave nadležnih za pojedine segmente djelovanja u vatrogasnim intervencijama,
pravnih osoba i drugih sudionika koje se uključuju u vatrogasne intervencije
sukladno odgovarajućim planovima) u gašenju požara i drugim vatrogasnim
intervencijama, a neposredno upravlja i rukovodi u vatrogasnim intervencijama
na područje dviju ili više županija u Republici Hrvatskoj.

Služba
planira potrebne resurse za provedbu intervencija i nositelj je priprema
sudionika za velike vatrogasne intervencije u kojima sudjeluju zemaljske i
zračne snage, a posebno za vatrogasnu djelatnost u slučaju katastrofa i većih
nesreća; na temelju planova i programa, priprema koordinaciju postrojbi iz
područja vatrogastva, koje djeluju u događajima u kojima sudjeluju vatrogasne
snage i priprema učinkovito sudjelovanje istih u vatrogasnim intervencijama
širih razmjera, u koje su uključene sve operativne snage službe zaštite i
spašavanja; izravno rukovodi Državnim intervencijskim postrojbama; priprema vođenje
i upravlja vatrogasnim snagama u većim vatrogasnim intervencijama i drugim događajima
(akcidentima/nesrećama iz područja vatrogastva) u kojima djeluju vatrogasci, a
u kojima sudjeluju Državne intervencijske postrojbe; donosi plan potrebnih
sredstava i vatrogasnih snaga za vatrogasne intervencije od značaja za
Republiku Hrvat­sku i za pružanje pomoći drugim državama iz područja
vatrogastva; donosi plan nabave opreme za provedbu aktivnosti iz Programa
aktivnosti u provedbi posebnih mjera zaštite od požara od interesa za Republiku
Hrvatsku, predlaže tipizaciju opreme, uređaja, tehnike i sredstava za potrebe
vatrogastva; planira i prati realizaciju financijskih sredstava za provedbu
Programa aktivnosti te predlaže minimalne standarde za djelotvorno
funkcioniranje sustava vatrogastva; sudjeluje u pripremi izdavanja propisanih
uvjerenja, potvrda, certifikata i sl., koje izdaje Učilište vatrogastva i
zaštite i spašavanja; nositelj je inicijative i izrade propisa iz područja
vatrogastva; ostvaruje međunarodnu suradnju u pod­ručju vatrogastva; izrađuje
izvješća o stanju u vatrogastvu Republike Hrvatske; priprema i izrađuje
planove, izvješća, biltene, karte i druge pisane dokumente.

U
suradnji s nadležnim službama Ministarstva obrane i Ministarstva unutarnjih
poslova neposredno usklađuje uključivanje postrojbi Oružanih snaga Republike
Hrvatske, odnosno pripadnika redarstvenih snaga u aktivnosti iz područja
vatrogastva te, u slučaju potrebe, predlaže ravnatelju traženje međunarodne
pomoći za vatrogasne intervencije na području Republike Hrvat­ske, a na zahtjev
drugih država predlaže mogućnosti za pružanje pomoći tim državama; obavlja poslove
u vezi primanja i rješa­vanja pošte upućene glavnom vatrogasnom zapovjedniku;
obavlja stručne, savjetodavne i administrativne poslove u svom djelokrugu;
sudjeluje u sklapanju međunarodnih sporazuma i provedbi projekata s
odgovarajućim tijelima i službama drugih država o suradnji i pomoći te obavlja
druge stručne poslove iz područja vatrogastva.

Služba u suradnji s Ministarstvom unutarnjih poslova
priprema i godišnje izrađuje Program aktivnosti u provedbi posebnih mjera
zaštite od požara od interesa za Republiku Hrvatsku, te o provedbi istog izrađuje
izvješća za tijela državne vlasti; u suradnji sa stručnim službama Ministarstva
obrane i Hrvatskom vatrogasnom zajednicom predlaže donošenje Plana intervencija
kod velikih požara otvorenog prostora na teritoriju Republike Hrvatske; u
suradnji s Ministarstvom obrane prati provedbu Sporazuma o provedbi plana
gašenja požara otvorenog prostora zrakoplovima i helikopterima; na temelju
zaključka Vlade Republike Hrvatske prati i operativno provodi realizaciju Programa
nabave vozila za vatrogasne namjene te obavlja druge poslove po nalogu
ravnatelja.

Radom
Službe upravlja pomoćnik ravnatelja – glavni vatrogasni zapovjednik Republike
Hrvatske, koji ima zamjenika i više pomoćnika.

U Službi
se ustrojavaju:

– Odjel
operative i vatrogasnog dežurstva,

– Odjel
tehnike, planiranja i nadzora vatrogastva.

Odjel operative I vatrogasnog DEŽURSTVA

Članak
14.

Odjel
prati stanje organiziranosti, operativne spremnosti i osposobljenosti
vatrogasnih postrojbi za intervencije na velikim požarima, poglavito za
intervencije na požarima otvorenog prostora na području Republike Hrvatske,
provedbu vatrogasne djelatnosti u slučaju katastrofa i većih nesreća te predlaže
i poduzima mjere za poboljšanje stanja i organiziranosti vatrogastva.

Odjel
obavlja poslove analitičkog praćenja vatrogasnih intervencija, stanja vatrogasne
tehnike i kadrova na cijelom teritoriju Republike Hrvatske; daje prijedloge
mjera koje treba poduzeti radi optimalnog korištenja ljudskih i tehničkih
resursa u konkretnim situacijama; pribavlja, izrađuje, ažurira i prilagođava
kartografske podloge za vođenje vatrogasnih intervencija; temeljem analiza
predlaže i poduzima mjere za poboljšanje učinkovitosti vatrogasnih intervencija
i njihova praćenja; izrađuje biltene i druge pisane materijale za potrebe Službe.

Odjel izrađuje prijedloge i provodi uvođenje u
operativnu uporabu novih postupaka, sredstava, tehnologija, tipova i/ili vrsta
tehnike, ustrojava i vodi evidencije vatrogasnih kadrova; u surad­nji s
Učilištem vatrogastva i zaštite i spašavanja i Hrvatskom vatrogasnom zajednicom
planira i potiče, prati i nadzire organiziranje tečajeva, seminara i drugih
oblika stručnog i specijalističkog usavršavanja vatrogasaca; na odgovarajućim
prostorima/poligonima, objektima i prometnim sredstvima provodi praktično
osposob­ljavanje i uvježbavanje pripadnika državnih intervencijskih postrojbi i
drugih operativnih snaga u dijelu koji nije u djelokrugu Učilišta vatrogastva i
zaštite i spašavanja, a odnosi se na potrebna znanja i vještine iz područja
vatrogastva; provodi dio praktičnog osposobljavanja rukovodnih struktura iz
područja vatrogastva; priprema i provodi pokazne vježbe uz sudjelovanje
raznorodnih sudionika u akcijama gašenja požara; utvrđuje osposobljenost i
opremljenost pojedinaca i vatrogasnih postrojbi za velike intervencije.

Odjel kod velikih intervencija obavlja koordinaciju i
ruko­vođenje operativnim snagama u gašenju požara i drugim doga­đajima iz
područja vatrogastva za koje nije proglašena katastrofa; priprema i provodi uvođenje
u operativnu uporabu raspoloživu tehniku, opremu, tehnologije, metode i postupke
u vatrogastvu; priprema odgovarajuće pisane podloge za provedbu velikih
intervencija; planira i predlaže standardne operativne postupke operativnih
snaga u velikim intervencijama; skrbi o popuni operativnih snaga potrebnom
opremom i sredstvima.

Odjel upravlja vatrogasnim snagama u većim i složenijim
intervencijama i drugim akcidentima/nesrećama iz područja vatrogastva, u kojima
sudjeluju vatrogasne snage; planira i priprema opremanje i osposobljavanje
pripadnika Državnih intervencijskih postrojbi; izravno vodi vatrogasne
intervencije prema nalogu glav­noga vatrogasnog zapovjednika sukladno zakonskim
odredbama i intervencije u kojima sudjeluju Državne intervencijske postrojbe;
donosi odluke o angažiranju dodatnih vatrogasnih snaga s područja Republike
Hrvatske; priprema eksperimentalno i prak­tič­no uvođenje u operativnu uporabu
tehniku, uređaje i opremu, nove tehnologije, metode i postupke u vatrogastvu;
skrbi o popuni operativnih snaga, potrebnom opremom i sredstvima; obavlja i dru­ge
poslove po nalogu nadležnog pomoćnika ravnatelja.

U
okviru Odjela (kao posebna skupina poslova), djeluje Dežurno vatrogasno
operativno središte koje prikuplja informacije o nastanku i razvoju događaja u
kojima sudjeluju vatrogasne snage; prati stanje i tijek vatrogasnih
intervencija; prati i koordinira rad vatrogasnih operativnih centara na razini
lokalne i područne (regionalne) samouprave; prati trenutno stanje ljudstva,
opreme, tehnike, uređaja i sredstava uključenih u intervenciju; pravovremeno
obrađuje i prosljeđuje odluke i zahtjeve o angažiranju dodatnih vatrogasnih
snaga, potrebne tehnike, opreme, uređaja i sredstava za pružanje pomoći pri
gašenju velikih požara i drugih vatrogasnih intervencija; prati stanje i
organizira optimalnu uporabu zračnih snaga u intervencijama; usklađuje i prati
aktivnosti primanja i/ili davanja pomoći, obavlja poslove komunikacijskog
središta za vatrogasne intervencije na razini Republike Hrvatske; priprema i
daje informacije za javnost o požarima i drugim događajima
(akcidentima/nesrećama iz područja vatrogastva) u kojima sudjeluju vatrogasne
snage, a za koje nije proglašena katastrofa; izrađuje izvješća o stanju, tijeku
i provedbi intervencija, vodi propisane evidencije; s Državnim centrom 112
razmjenjuje podatke koje zaprima u trenutku nastanka i tijeka vatrogasne
intervencije te obavlja i druge poslove po nalogu načelnika Odjela.

Radom
Odjela upravlja načelnik – pomoćnik glavnoga vatrogasnog zapovjednika.

Odjel tehnike, planiranja i nadzora vatrogastva

Članak
15.

Odjel obavlja stručne poslove koji se odnose na
praćenje i raščlambu stanja i pojava u području vatrogastva; predlaže i
poduzima mjere za poboljšanje stanja; izdaje upute o postupanju; skrbi o provođenju
utvrđenih zadaća; pruža stručnu pomoć i nadzire rad područnih ureda u obavljanju
poslova iz svog djelokruga; sudjeluje u izradi standardnih operativnih
postupaka vezanih uz postupanje u vatrogasnim intervencijama i propisa iz svog
pod­ručja te prati njihovu provedbu; predlaže potrebne snage za djelovanje,
uključivo i nabavu sredstava, opreme i tehnike; u okviru svojih nadležnosti
surađuje s drugim središnjim tijelima državne uprave i pravnim osobama.

Odjel obavlja upravni i inspekcijski nadzor
(prvostupanjski i drugostupanjski) nad provedbom zakona i podzakonskih akata i
surađuje s ostalim inspekcijskim službama zaštite od požara; u suradnji s Učilištem
vatrogastva i zaštite i spašavanja izrađuje pro­gram obuke i osposobljavanja
vatrogasnih kadrova; planira, priprema i provodi tehničku potporu vježbama združenog
djelovanja vatrogasnih postrojbi i drugih sudionika u vatrogasnim
intervencijama na temelju podataka o osposobljenosti i opremljenosti
vatrogasnih postrojbi i drugih sudionika zaštite od požara; planira, priprema i
organizira stručne seminare, savjetovanja i stručne skupove sa zapovjednim
vatrogasnim kadrom i drugim potrebnim subjektima; izrađuje procjene i planove
optimalne uporabe vatrogasnih resursa; razvija sustav djelotvorne popune
sredstvima, opremom i tehnikom u slučaju potrebe većeg angažiranja postojećih
resursa; priprema stručne podloge za nabavu spe­cifične tehničke opreme za potrebe
vatrogastva te obavlja njihovu distribuciju prema unaprijed utvrđenim
planovima; prati razvoj i iskustva suvremenog vatrogastva i predlaže razvojne
mjere vatrogastva u Republici Hrvatskoj; utvrđuje poželjan profil (»standard«)
stručne osposobljenosti vatrogasaca, tehničke opreme i sredstava, kao i poželjne
načine uporabe, održavanja i ispitivanja specifične opreme koja se koristi u
vatrogastvu; prati svjetska iskustva u razvoju novih tehnologija, metoda i
načina gašenja (npr. primjena sredstava za gašenje, tehnike i opreme, razvoj
podvjesnih spremnika za gašenje požara uz pomoć helikoptera velike nosivosti i
sl.); provodi razmjenu znanstvenih i tehničkih podataka i informacija važnih u
zaštiti od i u borbi protiv požara; surađuje s drugim pravnim subjektima pri
razvitku, proizvodnji, tipizaciji, standardizaciji i certificiranju specijalne
i specijalistič­ke tehnike, opreme i sredstava; dobavlja, provjerava, izrađuje
i distribuira odgovarajuće upute o uporabi tehnike, postupcima i načinima
gašenja i drugim događajima (akcidentima/nesrećama) u kojima sudjeluju
vatrogasne snage; obavlja stručni nadzor stanja, osposobljenosti i
opremljenosti vatrogasnih postrojbi i predlaže mjere za otklanjanje uočenih
nedostataka; izrađuje planove postupanja vatrogasnih snaga i prati izvršenje u
slučajevima proglašenja katastrofe; izrađuje sve planske i normativne dokumente
koji proizlaze iz zakonskih i podzakonskih propisa vezanih uz vatrogastvo; s
Učilištem vatrogastva i zaštite i spašavanja izrađuje planove i provedbu obuka
i vježbi pripadnika vatrogasnih postrojbi; izrađuje dugoročni plan razvoja
vatrogastva; koordinira primjenu zakonskih normi u vatrogastvu; sudjeluje u
izradi zakonskih i podzakonskih propisa i međunarodnih ugovora u ovom području
te prati njihovu primjenu i provedbu; priprema odgovarajuća izvješća; planira,
priprema i vodi odgovarajuće evidencije i baze podataka o utvrđenom stanju u
vatrogastvu.

Odjel
obavlja poslove planiranja, opremanja i modernizacije materijalno-tehničkih
sredstava; priprema tehničke podloge i sudjeluje u postupku nabave; priprema
postupak za eksperimentalno i praktično uvođenje u operativnu uporabu tehnike,
novih tehnologija, metoda i postupaka u vatrogastvu; planira i stvara pričuve
tehnike, sredstava i opreme za pružanje brze i učinkovite pomoći; provodi
distribuciju materijalno-tehničkih sredstava; skrbi o popuni operativnih snaga
potrebnom opremom i sredstvima; vodi skladišta potrebne tehnike, opreme i
sredstava i skrbi o njihovoj ispravnosti; ispituje i utvrđuje stanje tehnike,
opreme i sredstava; izravno pokreće postupak za otklanjanje kvarova, odnosno
obavlja servisiranje do dopuštene razine; priprema angažiranje ovla­štenih
servisa i/ili radionica za otklanjanje većih ili specifičnih oštećenja, kvarova
i nedostataka; surađuje s drugim pravnim subjektima pri razvitku i proizvodnji
specijalne i specijalističke tehnike, opreme i sredstava; sudjeluje u radu
stručnih komisija za normizaciju i mjeriteljstvo (preuzimanje i integriranje
europskih i drugih međunarodnih normi, kao i izrada hrvatskih normi); vodi
propisane evidencije i baze podataka iz svog djelokruga rada; usklađuje stanje
s materijalnim knjigovodstvom i skrbi o voznom parku vatrogastva.

Odjel
sudjeluje u izradi dugoročnih planova razvoja sustava zaštite i spašavanja na
svim razinama; sudjeluje u koordiniranju suradnje s pravnim osobama, središnjim
tijelima državne uprave, tijelima jedinica lokalne i područne (regionalne)
samouprave, spasi­lačkim službama i građanima koji, sukladno propisima o
zaštiti i spašavanju, dostavljaju podatke i obavijesti; sudjeluje u usklađivanju
rada na izradi procjene ugroženosti Republike Hrvat­ske a s Učilištem
vatrogastva i zaštite i spašavanja sudjeluje u izradi prijedloga planova obuke
i vježbi za pripadnike Državnih intervencijskih i drugih vatrogasnih postrojbi.

Odjel
na temelju planova rada ustrojstvenih jedinica izrađuje plan rada i usklađuje
poslove Službe za vatrogastvo; izrađuje stručne elaborate, projekte, izvješća i
analize, te obavlja druge stručne i administrativne poslove za potrebe glavnoga
vatrogasnog zapovjednika.

Odjel
obavlja nadzor stanja, osposobljenosti i opremljenosti vatrogasnih postrojbi i
predlaže i provodi mjere za otklanjanje uočenih nedostataka; obavlja i druge
poslove po nalogu nadlež­nog pomoćnika ravnatelja.

Radom Odjela
upravlja načelnik – pomoćnik glavnoga vatro­gas­nog zapovjednika.

*3. SLUŽBA ZA SUSTAV 112*

Članak
16.

Služba
za sustav 112, obavlja sve stručne, planske, operativne i tehničke poslove
vezane za: ustroj, koordinaciju djelovanja i izvršavanje zadaća operativno
komunikacijskih centara 112; planiranje i operativno koordiniranje načina
prikupljanja i obrade informacija, obavijesti i podataka te kontinuiranog
obavješćivanja i uzbunjivanja građana, pravnih osoba, tijela državne uprave,
spasilačkih službi, nadležnih djelatnika civilne zaštite i drugih nadležnih
rukovoditelja unutarnjih ustrojstvenih jedinica Državne uprave o otkrivenim
opasnostima i njihovim posljedicama; vođe­nje jedinstvene baze podataka
operativnih snaga zaštite i spašavanja te pregleda stanja i događaja o
opasnostima, nesre­ćama i katastrofama; organiziranje, opremanje i djelovanje
sustava javnog uzbunjivanja u RH, kao i provođenje jedinstvenog plana
uzbunjivanja o otkrivenim opasnostima; osiguravanje i koordinaciju prenošenja
Odluka, zapovijedi i izvješća o provođenju i djelotvornosti mjera pripravnosti
zaštite i spašavanja; stalno pra­ćenje i poduzimanje mjera u cilju postizanja
potrebnog stupnja organiziranosti, operativne spremnosti i osposobljenosti
centara 112; planiranje, predlaganje i koordinaciju implementacije suvremene
tehnologije u operativnu upotrebu centara 112; sudjelovanje u međunarodnoj
suradnji i međunarodnim odnosima te koordinaciju primjene ratificiranih međunarodnih
zakonskih normi u području djelovanja centara 112; izradu prijedloga zakonskih
i podzakonskih akata vezanih uz djelokrug poslova i zadaća centara 112;
planiranje i definiranje načina koordinacije alarmiranja i suradnje centara 112
sa spasilačkim službama; planiranje i provođenje inspekcijskih i upravnih
nadzora u području djelovanja centara 112 i sustava javnog uzbunjivanja; pružanja
teh­no­loške osnove za razvoj komunikacijske i informacijsko-računalne
tehnologije potrebne za rad i efikasno izvršavanje propisanih zadaća svih
unutarnjih ustrojstvenih jedinica Državne uprave; uvođenja suvremenih metoda
komunikacija i informacijske obrade podataka; planiranja, razvoja i održavanja
komunikacijskih mre­ža Državne uprave; planiranja i uvođenja sustava razmjene
infor­macijskih podataka između unutarnjih ustrojstvenih jedinica Uprave i
ostalih korisnika u zemlji i inozemstvu; omogućavanja podrške odlučivanju
temeljenom na kvalitetnim bazama podataka; planiranja i sudjelovanju u nabavi,
implementaciji i održavanju komunikacijske i informacijske tehnologije koje služe
izgradnji i stalnom unapređenju rada unutarnjih ustrojstvenih jedinica Državne
uprave, a posebno sustava centara 112;

Radom
službe upravlja pomoćnik ravnatelja – glavni nadzornik sustava 112, koji je
nadležan i za funkcioniranje službe u ustrojstvenim jedinicama službe u
područnim uredima. Glavni nadzornik sustava 112 ima zamjenika koji pomaže
glavnom nadzorniku sustava 112 u rukovođenju sustavom centara 112 za vrijeme
operativnih aktivnosti tijekom katastrofe ili većih nesreća.

U Službi
se ustrojavaju:

– Odjel
za plansko-operativne poslove;

– Odjel
za sustav javnog uzbunjivanja i operativnu tehniku;

– Odjel
za komunikacijsko-informacijsku tehnologiju;

– Državni
centar 112 – ustrojen na razini Odjela.

ODJEL
ZA PLANSKO-OPERATIVNE POSLOVE

Članak
17.

Odjel
za plansko-operativne poslove centara 112 izvršava sve plansko-operativne
poslove vezane za: pripremu i izradu svih plansko-normativnih i
operativno-radnih dokumenata koji proizlaze iz pozitivnih zakonskih i
podzakonskih propisa a definiraju djelovanje centara 112 te pričuvnih postrojbi
za motrenje i uzbunjivanje; izradu dugoročnih planova razvoja centara 112 i
pričuvnih postrojbi za motrenje i uzbunjivanje; planiranje, propisivanje i
koordinaciju operativnog rada i organizaciju prikupljanja, obrade i razmjene
podataka centara 112 sa žurnim službama i ostalim korisnicima na svim razinama;
koordinaciju suradnje sa pravnim osobama, tijelima državne uprave, tijelima
jedinica područne (regionalne) samouprave, spasilačkim službama i gra­đanima
koji sukladno Zakonu o zaštiti i spašavanju dostavljaju podatke i obavijesti
centrima 112; obavljanje svih stručnih planskih i operativnih poslove vezanih
za kadrovski i materijalni ustroj i koordinaciju izvršavanja zadaća
operativno-komunikacijskih centara 112; izradu provedbenih naputaka i
standardnih operativnih postupaka o obveznom postupanju centara 112; praćenje
razvoja i planiranja razvojnih mjera centara 112; izradu procjena i planova
zaštite i spašavanja u području djelovanja centara 112; izradu i ažuriranje
plana mjera pripravnosti; izradu plana djelovanja centara 112 u izvanrednim
situacijama; izradu mjesečnih, kvartalnih i godišnjih planove rada i izvješća o
radu; su­dje­lovanju s Učilištem u planiranju nastavnih programa os­posob­ljavanja
te provođenja zajedničkih i samostalnih vježbi os­posobljavanja sustava 112;
izradu radnih propise za svakodnevni operativni rad dežurnih smjena centara 112
te koordinaciju i nadzor njihove primjene; u situacijama katastrofa i većih
nesreća kontinuirano procjenjuje stanje događaja i posljedice te predlaže mjere
i provodi aktiviranje pričuvnih postrojbi za motrenje i uzbunjivanje; vršenje
kontinuirane analize spremnosti izvršavanja operativnih zadaća i poduzimanja
mjera u cilju stalnog pobolj­šanja rada i optimalnog korištenja ljudskih i
tehničkih resursa; predlaganja uvođenja potrebitih programskih aplikacija i
baza podataka; objedinjavanje i analizu mjesečnih baza podataka svih centara
112 o događajima i postupanju dežurnih smjena; pripremu i izradu biltena i
drugih publikacija i pisanih materijala za potrebe Službe i javne prezentacije
djelovanja centara 112; međunarodnu suradnju i koordinaciju primjene
ratificiranih međunarodnih zakonskih normi u području djelovanja centara 112;
provodi upravni i inspekcijski nadzor djelovanja centara 112, obavlja i druge
poslove po nalogu pomoćnika ravnatelja.

Radom
Odjela upravlja načelnik – pomoćnik glavnog nadzornika sustava 112.

ODJEL
ZA SUSTAV JAVNOG UZBUNJIVANJA
I OPERATIVNU TEHNIKU

Članak
18.

Odjel
za sustav javnog uzbunjivanja i operativnu tehniku centara 112 provodi sve
stručno-tehničke i planske poslove vezane za: izradu jedinstvenog plana
uzbunjivanja u RH; pokretanje postupaka nabave i koordinaciju implementacije
suvremene tehnologije u operativnu upotrebu centara 112; skrb o stalnoj isprav­nosti
i održavanju tehničkih sustava za uzbunjivanje i operativne tehnike centara
112; izradu tehničkih normi i standarda o opremanju sustava javnog uzbunjivanja
i centara 112; praćenje svjetskih iskustva u razvoju sustava za uzbunjivanje i
novih tehnologija OKC 112 te predlaže načine primjene; izradu godišnjih i
višegodišnjih planove nabave i izgradnje sustava javnog uzbunjivanja u RH;
koordiniranje nabave, montaže i održavanja tehničkih sustava za uzbunjivanje;
koordinaciju, inspekciju i nadzor izvršenja zakonskih obveza pravnih osoba za
instaliranje sustava za uzbunjivanje i uvezivanje istih u jedinstveni sustav
uzbunjivanja u RH; planiranje i provođenje plana edukacije i upoznavanja
stanovništva sa znakovima za uzbunjivanje; izradu pro­cjene razmještaja sirena
sukladno akustičkoj studiji čujnosti; izradu tehničkih uputa o uporabi sustava
za uzbunjivanje i ostale operativne tehnike na uporabi u centrima 112; suradnju
s pravnim subjektima na razvoju specifične tehničke opreme sustava za
uzbunjivanje i ostale operativne tehnike centara 112; provođenje upravnog
nadzora stanja i tehničke ispravnosti sustava za uzbunjivanje i operativne
tehnike centara 112; skrb o stanju poslovnog prostora i drugih objekata sustava
112 te planiranje i koordinaciju postupaka održavanja; raspodjelu potrebne
tehnike, opreme i sred­­stava u operativnu upotrebu centara 112; vođenje
skladišta potrebne pričuvne tehnike, opreme i sredstava; izradu tehničkih uputa
o uporabi operativne tehnike centara 112; sudjelovanje u pripremi i provođenju
praktičnog osposobljavanja za korištenje operativne tehnike u centrima 112;
izradu prijedloga godišnjeg plana proračuna za sve centre 112 i praćenje
realizacije utroška financijskih sredstava za djelatnosti u Službi; vođenje sve
potrebne pomoćne materijalno-tehničke evidencije te pripremu provedbe godišnjeg
popisa materijalno tehničkih sredstava, obavlja i druge poslove po nalogu
pomoćnika ravnatelja.

Radom
Odjela upravlja načelnik – pomoćnik glavnog nadzornika sustava 112.

ODJEL
ZA KOMUNIKACIJSKO-INFORMACIJSKU TEHNOLOGIJU

Članak
19.

Odjel
za komunikacijsko-informacijsku tehnologiju obavlja sve stručne poslove oko:
pružanja tehnološke osnove za razvoj komunikacijske i informacijsko-računalne
tehnologije potrebne za rad i efikasno izvršavanje propisanih zadaća svih
unutarnjih ustrojstvenih jedinica Državne uprave; planiranja i implementacije
komunikacijske i informacijsko-računalne tehnologije; uvo­đe­nja suvremenih
metoda komunikacija i informacijske obrade podataka; planiranja, razvoja i održavanja
komunikacijskih mreža Državne uprave; planiranja i uvođenja sustava razmjene
informacijskih podataka između unutarnjih ustrojstvenih jedinica Uprave i
ostalih korisnika u zemlji i inozemstvu; omogućavanja podrške odlučivanju
temeljenom na kvalitetnim bazama podataka; planiranja i sudjelovanju u nabavi,
implementaciji i održavanju komunikacijske i informacijske tehnologije koje služe
izgradnji i stalnom unaprjeđenju rada unutarnjih ustrojstvenih jedinica Državne
uprave, a posebno sustava centara 112; sudjelovanja na stručnim skupovima iz
područja rada i praćenja tijekova struke; kontinuiranog obrazovanja i edukacije
svih djelatnika o novim komunikacijskim i informacijskim tehnologijama; izrade
informacijskih programskih aplikacija i baza podataka za potrebe svih
unutarnjih ustrojstvenih jedinica Državne uprave. Radom Odjela upravlja
načelnik odjela – pomoćnik glavnog nadzornika sustava 112.

U
Odjelu za komunikacijsko-informacijsku tehnologiju ustrojavaju se:

–
Odsjek za komunikacijsku tehnologiju,

–
Odsjek za informacijsku tehnologiju.

Odsjek
za komunikacijsku tehnologiju

Članak
20.

Odsjek
za komunikacijsku tehnologiju obavlja sve stručne poslove vezane za: planiranje
i uvođenje suvremenih komunikacijskih tehnologija i planiranje i razvoj žičnih
i radijskih komunikacijskih mreža unutar ustrojbenih cjelina Državne uprave, te
razvoj istih prema vanjskim sustavima drugih korisnika unutar i izvan zemlje s
kojima ustrojbene cjeline održavaju propisanu su­rad­nju; praćenje razvoja
komunikacijske tehnologije i ocjenjivanje njezine prihvatljivosti za primjenu
unutar Državne uprave; predlaganja i izrade tehničkih normi i standarda za
komunikacijske sustave (radijske i žične); provedbu nadzora i odobravanje
projekta izgradnje komunikacijskih sustava Državne uprave; planiranje
kapaciteta komunikacijskih sustava; pripremu i provjeru teh­ničkih značajki
komunikacijske tehnologije za nabavu i pro­izvodnju; koordinaciju održavanja
postojećih komunikacijskih tehnologija te planiranje potrebe obuke u suradnji
sa učilištem; izradu svih planskih i normativnih dokumenata potrebnih za
efikasan i siguran rad komunikacijskih sustava; skrb za interoperabilnost žičnih
komunikacijskih mreža Uprave s javnim i privatnim mrežama u Republici
Hrvatskoj; izradu projekata žične komunikacijske mreže Uprave; nadzor izvođenje
i implementacije projekata žičnih komunikacijskih mreža; planiranje izgradnje
priključnih točaka žičnih komunikacijskih sustava Uprave u jav­nu mrežu; provođenje
poslova zakupa prijenosnih kapaciteta javne žične infrastrukture; razvoj žičnih
komunikacijskih mreža s mrežama ostalih tijela državne uprave te nadzor i
odobravanja projekta izgradnje; pripremu elemenata ugovaranja i izradu potrebne
tehničke dokumentacije za javne natječaje; planiranje potreba za kapacitetima
javnih i drugih državnih radio-komunikacijskih sustava za potrebe izvršenje
poslova Državne uprave i osigurava integraciju tih sustava u komunikacijski
sustav Uprave; planira i provodi povezivanja različitih radio-komunikacijskih
sustava u jedinstvenu radio komunikacijsku mrežu Državne uprave; nadzire i
planira korištenje frekvencijskog spektra radio komunikacijskih sustava s
odgovornim tijelima Državne uprave; pripremu taktičko-tehničkih značajki radio
komunikacijske opreme; poduzimanje svih tehničkih i planskih mjera za zaštitu
tajnih podataka kod prijenosa sustavom komunikacija sukladno posto­jećim
zakonskim propisima i normama; izradu posebnih provedbenih propisa za zaštitu
tajnih podataka prilikom prijenosa istih komunikacijskim sustavima; provedbu
sigurnosnih mjera zaštite upravljanja u komunikacijama, osiguravanje zaštite
uređaja od neželjenih elektromagnetskih i drugih vrsta zračenja koja mogu utje­cati
na sigurnost zaštićenih komunikacija, obavlja i druge poslove po nalogu
pomoćnika ravnatelja.

Radom
Odsjeka upravlja voditelj odsjeka.

Odsjek
za informacijsku tehnologiju

Članak
21.

Odsjek
za informacijsku tehnologiju obavlja upravne i stručne poslove vezane za:
uspostavu jedinstvenoga informacijsko-računalnog sustava Državne uprave; provođenje
raščlambe potreba informacijsko-računalne tehnologije pojedinih ustrojstvenih
jedinica i pripreme podloga za razvoj sustava; odobravanje svake promjene
informacijsko-računalne tehnologije pojedinih us­troj­stvenih jedinica, izradu
standardnih programa, bazi podataka, plat­formi i informacijskih alata;
praćenja razvoja informacijsko-računalne tehnologije i ocjenjivanje njezine
prihvatljivosti za primjenu u ustrojbenim cjelinama Uprave; planiranje novih
informacijsko-računalnih sustava i razvoja svih potrebnih modela
informacijsko-računalnih sustava u Državnoj upravi te provođe­nja istraživanja
i razvoja informacijske tehnologije, usklađivanje javnih i državnih
informacijsko-računalnih sustava s potrebama Državne uprave; održavanje
središnjih kataloga (šifarnika) te osiguranje automatske obrade i razmjene
informacija; pripremanje podloga za razvoj sustava; planiranje i uspostavljanje
informacijskih sustava i računalne mreže temeljem raščlambe strukture potrebnih
poslova i zadaća Državne uprave te izradu potrebnih modela procesa i modele
podataka; pripremanje i oblikovanje pro­jektne dokumentacije informacijskog
sustava i mreža; planiranje, organiziranje i nadziranje izrade pokrenutih
projekata i njihovog vođenja; planiranje i koordiniranje procesa nabave
potrebne informacijsko-računalne opreme te kontinuirano održava­nje
informacijsko-računalne sustave i mrežu; izradu programskih aplikacija i
razvoja baza podataka za elektroničku obradu i analizu podataka za potrebe svih
ustrojstvenih cjelina Državne uprave; izradu centralizirane baze filtriranih,
pročišćenih i spojenih informacija, izradu i testiranje izrađenih programskih
modula i baza podataka te izradu korisničke dokumentacije za iste, umnožavanje
i distribuciju korisničke dokumentaciju o programima i bazama podataka te
praktičnu edukaciju ustrojbenih cjelina za korištenje; praćenje informacijskih
sustava u okviru stvarnog sustava te testiranje novih tehnologija iz pod­ručja
skladištenja podataka; vođenje evidencije informacijsko-raču­nalne opreme na ko­rištenju
u Državnoj upravi; planiranje i ko­or­di­niranje nabave, održavanja i
servisiranja informacijsko-računalne opreme, obav­lja i druge poslove po nalogu
pomoćnika ravnatelja.

Radom Odsjeka upravlja voditelj odsjeka.

DRŽAVNI CENTAR 112

Članak
22.

Državni
centar 112 kao operativna komunikacijska dežurna služba 24 sata na dan:
koordinira i provodi prijem i prenošenje svih odluka, naloga, zapovijedi i
izvješća o provođenju mjera pripravnosti i mjera zaštite i spašavanja kao i
izvršavanja drugih mjera na teritoriju Republike Hrvatske; operativno
koordinira jedinstven komunikacijsko-informacijski sustav prikupljanja,
objedinjavanja i usmjeravanja podataka o događajima putem županijskih centara
112, tijela državne uprave, žurnih službi (hitna medicinska pomoć, vatrogasna
služba, policija, civilna zaštita, oružane snage, gorska služba spašavanja, služba
traganja i spa­šavanja na moru, inspekcijske službe, komunalna služba, i dr.),
pravnih i fizičkih osoba i jedinstvenog broja 112; operativno provodi praćenje,
prikupljanje, otkrivanje, objedinjavanje i raščla­njivanje podataka o svim
vrstama opasnosti i mogućim posljedicama tih opasnosti, posebice u slučaju
ratnih opasnosti, katastrofa, većih nesreća, tehničkih, tehnoloških i ekoloških
opasnosti, prirodnih nesreća, požara, epidemija zaraznih bolesti, prometnih nezgoda
te drugim opasnostima koje mogu ugroziti život, zdravlje i sigurnost ljudi,
njihovu imovinu, prirodni okoliš, kulturna i materijalna dobra; obavješćuje i
usmjerava obavijesti o opasnostima i događajima svim žurnim službama zaštite i
spašavanja, građanima, nadležnim pravnim osobama, tijelima državne uprave, radi
poduzimanja mjera i aktivnosti za zaštitu i spašavanje; žurno izvješćuje (0 –
24 sata, sedam dana u tjednu) nadležne rukovoditelje unutarnjih ustrojstvenih
jedinica Državne uprave u sjedištu o nastaloj opasnosti i provodi pozivanje
djelatnika Odjela za operativne poslove i nadzor i drugih unutarnjih
ustrojstvenih jedinica Državne uprave sukladno nalogu rukovoditelja unutarnjih
ustrojstvenih jedinica Državne uprave u sjedištu; kontinuirano prati tijek
razvoja opasnosti te usmjerava i koordinira međusobno dje­lo­vanje žurnih službi
na saniranju posljedica; uzbunjuje i obav­ješćuje stanovništvo o nastanku
opasnosti i o postupcima za vri­jeme trajanja opasnosti te nakon prestanka
opasnosti; kontinuirano obrađuje i analizira sve podatke i događaje u Državi,
objedinjava ih te izrađuje redovna i izvanredna dnevna izvješća te ih dostavlja
korisnicima na državnoj razini; obavlja posredovanje i komutaciju svih vrsta
veza za potrebe organiziranih snaga zaštite i spašavanja, žurnih službi, tijela
državne uprave i sl.; prikuplja hidrološke, meteorološke, seizmološke,
radiološke, epidemio­loške podatke i druge podatke o onečišćenju okoliša od
mjerodavnih službi i tijela te prati stanje i promjene tih podataka; djeluje
kao jedinstveno nacionalno operativno komunikacijsko središte za vezu u sustavu
međunarodnog komuniciranja u svim pod­ručjima zaštite i spašavanja; prima i dostavlja
obavijesti o katastrofama odgovarajućim službama drugih država i međunarodnim
organizacijama; razmjenjuje podatke i informacije sa sličnim centrima susjednih
zemalja i operativnim centrima Oružanih snaga, policije i centrima žurnih službi
u zemlji; vodi jedinstvenu informacijsku bazu podataka o žurnim slučajevima,
snagama, sredstvima i poduzetim mjerama u području zaštite i spašavanja; izrađuje
prijedloge materijalno-tehničkog opremanja i financijskih potreba centra;
provodi kontrolu ispravnosti opreme centra; izrađuje i vo­di propisane
operativno-radne dokumente centra, obavlja i druge poslove po nalogu pomoćnika
ravnatelja.

Radom Državnog centra 112 upravlja načelnik Državnog
centra 112 – pomoćnik glavnog nadzornika sustava 112.

*4. UČILIŠTE VATROGASTVA I ZAŠTITE I SPAŠAVANJA*

Članak
23.

Učilište
vatrogastva i zaštite i spašavanja planira, priprema, provodi i nadzire poslove
školovanja, osposobljavanja i usavrša­vanja u sustavu zaštite i spašavanja;
provodi školovanje i usavr­šavanje profesionalnih vatrogasaca za potrebe Državne
uprave i drugih tijela državne uprave te za potrebe pravnih i fizičkih osoba,
provodi osposobljavanje i usavršavanje vatrogasnih kadrova više zapovjedne
razine u dobrovoljnom vatrogastvu, provodi osposobljavanje i usavršavanje za
potrebe Hrvatske vojske i drugih snaga u zaštiti od požara; provodi obrazovanje
za potrebe djelatnosti civilne zaštite – stožere, zapovjedništva, zapovjednike
postrojbi i postrojbe civilne zaštite, voditelje skloništa i povjerenike
civilne zaštite, drugih organiziranih snaga zaštite i spašavanja, službenika i
namještenika državne vlasti i uprave, je­dinica lokalne i područne (regionalne)
samouprave, stručnih ekipa te djelatnika i službi pravnih osoba koje obavljaju
zaštitu i spašavanje kao redovnu djelatnost, građana i drugih subjekata iz
područja civilne zaštite odnosno zaštite i spašavanja; provodi osposobljavanje
kadrova sustava 112; provodi stručni nadzor nad obrazovanjem koje provode druge
obrazovne ustanove iz pod­ručja vatrogastva, civilne zaštite, zaštite i
spašavanja; priprema i provodi domaće i međunarodne seminare, tečajeve,
radionice i vježbe za zaštitu i spašavanje; sudjeluje u vježbama koje
organiziraju druge službe Državne uprave; sudjeluje u izradi nastavnih planova
i programa školovanja, osposobljavanja i usavršavanja su­dionika zaštite i
spašavanja; sudjeluje u izradi standardnih operativnih postupaka u sustavu
zaštite i spašavanja; provodi stručno ispitivanje i certificiranje tehnike,
opreme i sredstava za zaštitu, spašavanje i gašenje požara za potrebe Državne
uprave i drugih tijela državne uprave te za potrebe pravnih i fizičkih osoba;
provodi kontrolna ispitivanja obavljenih poslova ispitivanja i održavanja od
strane pravnih osoba, obrtnika i drugih stručnih službi; vodi bazu podataka o
tehnici i opremi iz područja vatrogastva, zaštite i spašavanja; utvrđuje
potrebe, sudjeluje u izradi i inicira donošenje hrvatskih normi u području
zaštite i spašavanja; prati, razvija i primjenjuje stručne i znanstvene metode
u pod­ručju vatrogastva, zaštite i spašavanja; sudjeluje u izradi propisa iz
svog područja rada; nositelj je izrade godišnjeg plana i programa rada
Učilišta; usko surađuje s drugim ustrojstvenim jedinicama Državne uprave glede
školovanja, osposobljavanja i usavrša­vanja, a poglavito u dijelu
specijalističke obuke; obavlja i druge poslove iz područja vatrogastva, zaštite
od požara i eksplozija, civilne zaštite te općenito iz područja zaštite i
spašavanja te obavlja druge zadaće po nalogu ravnatelja.

Na razini Učilišta izvršava se, kao posebna skupina
poslova, pedagoško-andragoški rad u okviru kojega se organizira i koordinira
nastava u Učilištu; organizira, usmjerava i unaprjeđuje peda­goško-andragoški
rad u Učilištu; sudjeluje u izradi nastavnih planova i programa školovanja,
osposobljavanja i usavršavanja; sudjeluje u izradi godišnjeg plana i programa
rada Učilišta; izrađuje raspored nastave u Učilištu; sudjeluje u izvođenju
nastave u Uči­lištu; organizira angažiranje vanjskih suradnika u nastavi u Uči­lištu;
prati promjene propisa iz područja obrazovanja; poduzima mjere za poboljšanje i
unaprjeđenje izvođenja nastave; brine o realizaciji nastavnih programa i
nadzire rad nastavnika; sudjeluje u pripremi didaktičkog i ispitnog materijala;
sudjeluje u pripremi i izradi stručne literature i u organizaciji nakladničke
djelatnosti te u izradi elektronskih edicija Učilišta; organizira rad knjižnice
i prevoditeljske poslove u Učilištu; obavlja i druge stručne i administrativne
poslove u vezi s realizacijom programa rada i aktivnosti Učilišta; obavlja i
druge poslove po nalogu ravnatelja Učilišta.

Radom
Učilišta upravlja pomoćnik ravnatelja – ravnatelj Učilišta.

U
Učilištu se ustrojavaju na razini Odjela:

–
Vatrogasna škola,

–
Centar za obuku i specijalističko usavršavanje,

–
Centar za razvoj i ispitivanje tehnike.

Vatrogasna
škola

Članak
24.

Vatrogasna
škola provodi školovanje i usavršavanje profesionalnih vatrogasaca za potrebe
Državne uprave i drugih tijela državne uprave te za potrebe pravnih i fizičkih
osoba, provodi osposobljavanje i usavršavanje vatrogasnih kadrova više zapo­vjed­ne
razine u dobrovoljnom vatrogastvu, provodi osposobljavanje i usavršavanje za
potrebe Hrvatske vojske i drugih snaga u zaštiti od požara; sudjeluje u provođenju
stručnog nadzora nad obrazovanjem koje provode druge obrazovne ustanove iz
područja vatrogastva i zaštite od požara; sudjeluje sa Službom za vatrogastvo u
izradi prijedloga nastavnih planova i programa školovanja, osposobljavanja i
usavršavanja vatrogasnih kadrova; sudjeluje u izradi standardnih operativnih
postupaka u sustavu zaštite i spašavanja; izrađuje godišnji plan i program rada
Vatrogasne škole i sudjeluje u izradi godišnjeg plana i programa rada Učilišta;
prati, razvija i primjenjuje stručne i znanstvene metode u području vatrogastva
i zaštite od požara i eksplozija; prati pro­mjene propisa iz područja
obrazovanja, vatrogastva i zaštite od požara; poduzima mjere za poboljšanje i
unaprjeđenje izvođenja nastave; skrbi o ispravnosti, servisiranju i redovnom
održavanju opreme koja se koristi u nastavnom procesu; izvodi pokazne vježbe;
sudjeluje u pripremi i izradi stručne literature; sudjeluje u pripremi cjenika
za programe školovanja, osposobljavanja i usavršavanja; usko surađuje s drugim
ustrojstvenim jedinicama Učilišta i službama Državne uprave; surađuje s
vatrogasnim organizacijama i drugim subjektima zaštite od požara; obavlja i
druge poslove po nalogu pomoćnika ravnatelja – ravnatelja Učilišta.

Radom
Vatrogasne škole upravlja načelnik.

Centar
za obuku i specijalističko usavršavanje

Članak
25.

Centar za obuku i specijalističko usavršavanje
provodi obrazovanje za potrebe sustava zaštite i spašavanja. U okviru tih
poslova provodi obrazovanje za potrebe civilne zaštite (stožere,
zapovjedništva, zapovjednike postrojbi i postrojbe civilne zaštite, voditelje
skloništa i povjerenike civilne zaštite), drugih organiziranih snaga zaštite i
spašavanja, službenika i namještenika državnih tijela, jedinica lokalne i područne
(regionalne) samouprave, stručnih ekipa te djelatnika i službi pravnih osoba
koje obavljaju zaštitu i spašavanje kao redovnu djelatnost, građana i drugih
subjekata iz područja civilne zaštite odnosno zaštite i spašavanja u skladu sa
zakonom i propisima utemeljenim na zakonima; organizira osposobljavanje kadrova
sustava 112 po posebnim nastavnim planovima i programima, prema funkcionalnim
potrebama djelatnosti sustava 112; organizira i sudjeluje u izvođenju posebnih
programa osposobljavanja i usavršavanja za potrebe Državne uprave; priprema i
provodi domaće i međunarodne seminare, tečajeve i radionice; izvodi pokazne vježbe;
sudjeluje sa službom za civilnu zaštitu i službom za sustav 112 u izradi
prijedloga nastavnih planova i programa obrazovanja za pripadnike civilne
zaštite, kadrova sustava 112 i druge organizirane snage zaštite i spašavanja;
izrađuje godišnji plan i program rada Centra i sudjeluje u izradi godišnjeg
plana i programa rada Učilišta; sudjeluje u provođenju stručnog nadzora nad
obrazovanjem koje provode druge obrazovne ustanove iz područja civilne zaštite
i zaštite i spašavanja; sudjeluje u izradi i provodi programe obrazovanja za
postupanje i upravljanje civilne zaštite u katastrofama i većim nesrećama, ratu
i drugim kriznim stanjima; sudjeluje u izradi i provodi programe obrazovanja za
postupanje i djelovanje civilne zaštite po planskim dokumentima u zaštiti i
spašavanju ljudi, materijalnih dobara i životinja; sudjeluje u izradi
standardnih operativnih postupaka u sustavu zaštite i spašavanja; prati,
razvija i primjenjuje stručne i znanstvene metode u području civil­ne zaštite
odnosno zaštite i spašavanja te drugim djelatnostima vezanim za zaštitu i
spašavanje ljudi, materijalnih dobara i životinja; prati promjene propisa iz
područja obrazovanja, civilne zaštite i drugih područja vezanih za zaštitu i
spašavanje; poduzima mjere za poboljšanje i unaprjeđenje izvođenja nastave;
skrbi o ispravnosti, servisiranju i redovnom održavanju opreme koja se koristi
u nastavnom procesu; sudjeluje u pripremi i izradi stručne literature;
sudjeluje u pripremi cjenika za programe obrazovanja; surađuje s drugim
ustrojstvenim jedinicama Učilišta i službama Državne uprave; surađuje s drugim
subjektima vezano uz civilnu zaštitu i zaštitu i spašavanje; obavlja i druge
poslove po nalogu pomoćnika ravnatelja – ravnatelja Učilišta.

Radom
Centra upravlja načelnik.

Centar
za razvoj i ispitivanje tehnike

Članak
26.

Centar za razvoj i ispitivanje tehnike obavlja
poslove ispitivanja i certificiranja tehnike i opreme za spašavanje i gašenje
požara, zaštitne opreme te sredstava za gašenje požara; izdaje uvjerenja i
isprave o ispravnosti uređaja u skladu s propisima koji uređuju područje
zaštite i spašavanja; prati, razvija i primjenjuje stručne i znanstvene metode
ispitivanja u području zaštite i spašavanja; obavlja kontrolna ispitivanja
obavljenih poslova ispitivanja i održavanja od strane pravnih osoba, obrtnika i
drugih stručnih službi; predlaže naputke za praćenje, ispitivanje i održavanje
tehnike i opreme; potiče i inicira donošenje hrvatskih normi i tehničkih
pravilnika iz područja zaštite i spašavanja; priprema plan uvođenja normi i
tehničkih pravilnika u područje zaštite i spašavanja; vodi bazu podataka o
tehnici i opremi iz područja vatrogastva, zaštite i spašavanja; sudjeluje u
izvođenju nastave u Učilištu; izrađuje godišnji plan i program rada Centra i
sudjeluje u izradi godišnjeg plana i programa rada Učilišta; sudjeluje u izradi
nastavnih planova i programa školovanja, osposob­ljavanja i usavršavanja;
sudjeluje u pripremi i izradi stručne literature; sudjeluje u pripremi cjenika
za poslove koje obavlja Centar; surađuje s drugim ustrojstvenim jedinicama
unutar Učilišta i službama Državne uprave; surađuje s vatrogasnim
organizacijama i drugim subjektima zaštite i spašavanja; sudjeluje u izradi
tehničke dokumentacije i daje stručno mišljenje na dokumentaciju; obavlja i
druge poslove po nalogu pomoćnika ravnatelja – ravnatelja Učilišta.

U okviru Centra, kao posebna skupina poslova, djeluje
laboratorij za ispitivanje vatrogasnih aparata koji obavlja poslove ispitivanja
vatrogasnih aparata te druga ispitivanja tehničke struke. Laboratorij obavlja
kontrolna ispitivanja obavljenih poslova ispitivanja i održavanja vatrogasnih
aparata od strane pravnih osoba, obrtnika i drugih stručnih službi; sudjeluje u
izradi prijedloga normi i tehničkih pravilnika iz područja zaštite i
spašavanja; sudjeluje u izvođenju nastave; priprema nastavna sredstva, održava
opremu i uređaje za nastavu i ispitivanje; obavlja i druge poslove po nalogu
načelnika Centra.

Radom Centra upravlja načelnik.

*5. SluŽba ZAJEDNIČKIH poslova*

Članak
27.

Služba
obavlja upravne i stručne poslove koji se odnose na pravne, kadrovske,
financijske te opće poslove, a osobito: poslove pripreme i izrade prijedloga
zakona i drugih propisa, poslove vođenja evidencije o nekretninama, pripremu i
izradu svih ugovora, poslove radnih odnosa, zdravstvenog i mirovinskog
osiguranja, financijsko-knjigovodstvene poslove te poslove knjižnice,
preslikavanja, umnožavanja, dostave i čišćenja, a obavlja i druge poslove po
nalogu ravnatelja Državne uprave.

Radom
Službe upravlja pomoćnik ravnatelja.

U Službi
se ustrojavaju:

– Odjel
za pravne, kadrovske i opće poslove,

– Odjel
za financijske i poslove knjigovodstva,

– Odjel
za logistiku.

Odjel za pravne, kadrovske I OPĆE poslove

Članak
28.

Odjel
priprema, predlaže i koordinira izradu prijedloga propisa iz djelokruga Državne
uprave u suradnji s drugim ustrojstvenim jedinicama; izrađuje nacrte upravnih
akata po žalbama na prvostupanjske akte donesene od strane inspektora u Državnoj
upravi kada se ti poslovi ne obavljaju u drugim službama; izvješćuje nadležne
ustrojstvene jedinice o uočenim nepravilnostima u postupanju inspektora kod
izrade nacrta pojedinačnih akata; izvješćuje ravnatelja Državne uprave o
poteškoćama u rješavanju upravnih predmeta, izrađuje odgovor na tužbe protiv
rješenja Povjerenstva za žalbe; daje stručna mišljenja i objašnje­nja u svezi s
primjenom propisa; prati primjenu i osigurava provođenje zakona i drugih
propisa; po potrebi izrađuje i u formalno-pravnom smislu kontrolira ugovore
koje sklapa Državna uprava; očituje se na pitanja zastupnika Hrvatskog sabora;
priprema odgovore na zastupnička pitanja i predstavke; koordinira i izrađuje
prijedlog programa rada Državne uprave i izvješće o ostvarivanju programa rada
Državne uprave; prati i provodi mjere kadrovske politike; obavlja poslove oko
izbora kandidata za prijam u službu i rasporeda državnih službenika i
namještenika, sudjeluje u izradi i predlaganju programa stručnog usavršavanja,
prati statusna prava državnih službenika i namještenika, njihov rad i
napredovanje u službi, obavlja poslove zdravstvenog i mirovinskog osiguranja,
obavlja upravne i stručne poslove koji se odnose na vođenje osobnog očevidnika
državnih službenika i namještenika, kao i ostalih evidencija te izdavanje
potvrda iz radnog odnosa, obavlja i druge poslove po nalogu nadležnog pomoćnika
ravnatelja.

Radom Odjela upravlja načelnik.

U Odjelu se ustrojavaju:

– Odsjek pravnih poslova,

–
Odsjek kadrovskih poslova,

–  Odsjek općih i administrativnih poslova.

Odsjek
pravnih poslova

Članak
29.

Odsjek
priprema, predlaže i koordinira izradu prijedloga propisa iz djelokruga Državne
uprave u suradnji s drugim ustrojstvenim jedinicama; izrađuje nacrte upravnih
akata po žalbama na prvostupanjske akte donesene od strane inspektora u Državnoj
upravi kada se ti poslovi ne obavljaju u drugim službama; izvješ­ćuje nadležne
ustrojstvene jedinice o uočenim nepravilnostima u postupanju inspektora kod
izrade nacrta pojedinačnih akata; izvješćuje ravnatelja Državne uprave o
poteškoćama u rješavanju upravnih predmeta, izrađuje odgovor na tužbe protiv
rješenja Povjerenstva za žalbe; daje stručna mišljenja i objašnjenja u svezi s
primjenom propisa; prati primjenu i osigurava provođenje zakona i drugih
propisa; po potrebi izrađuje i u formalno-pravnom smislu kontrolira ugovore
koje sklapa Državna uprava; očituje se na pitanja zastupnika Hrvatskog sabora;
priprema odgovore na zastupnička pitanja i predstavke; koordinira i izrađuje
prijedlog programa rada Državne uprave i izvješće o ostvarivanju programa rada
Državne uprave i obavlja druge poslove po nalogu načelnika Odjela.

Radom
Odsjeka upravlja voditelj.

Odsjek
kadrovskih poslova

Članak
30.

Odsjek
prati i provodi mjere kadrovske politike; obavlja poslove oko izbora kandidata
za prijam u službu i rasporeda državnih službenika i namještenika, sudjeluje u
izradi i predlaganju programa stručnog usavršavanja, prati statusna prava državnih
službenika i namještenika, njihov rad i napredovanje u službi, obavlja poslove
zdravstvenog i mirovinskog osiguranja, obavlja upravne i stručne poslove koji
se odnose na vođenje osobnog očevidnika državnih službenika i namještenika, kao
i ostalih evidencija te izdavanje potvrda iz radnog odnosa, obavlja druge
poslove po nalogu načelnika Odjela.

Radom
Odsjeka upravlja voditelj.

Odsjek
općih i administrativnih poslova

Članak 31.

Odsjek obavlja opće i administrativne poslove kao što
su: prijam i dostava pošte, raspoređivanje akata, otprema, zaprimanje,
evidenciju-urudžbiranje, internu dostavu i otpremu pošte i pohranjivanje građe,
skrbi za pravilno pohranjivanje u pismohrani i čuvanje pohranjenih akata od
neovlaštenog korištenja i uništenja, provodi propisani postupak vezan uz
arhivsko gradivo, predlaže izradu propisa iz svoga djelokruga, obavlja i druge
poslove po nalogu načelnika Odjela.

Radom
Odsjeka upravlja voditelj.

Odjel ZA financijskE i posLOvE knjigovodstva

Članak
32.

Odjel
obavlja stručne poslove koji se odnose na izradu i ostvarivanje financijskih
planova, korištenje sredstava iz prora­čuna, analitičko praćenje financijskih
ostvarenja; izradu periodič­nih obračuna i zaključnih računa; izradu godišnjeg
popisa materijalnih sredstava, prikupljanje dokumentacija i plaćenih obveza;
provedbu kontiranja i izrađivanje kontnog plana, poslove knjiženja, gotovinskih
i bezgotovinskih uplata i isplata, likvidacija i obračuna plaća i drugih
primanja te vođenje potrebnih evidencija, poslove vezane uz Državnu riznicu,
obavlja i druge poslove po nalogu nadležnog pomoćnika ravnatelja.

Radom Odjela upravlja načelnik.

Odjel za logistiku

Članak
33.

Odjel
obavlja poslove vezane uz planiranje, opremanje, skladištenje, održavanje i
modernizaciju materijalno-tehničkih sred­stava, pruža logističku potporu u
operacijama zaštite i spa­šavanja, obavlja nabavu i raspodjelu uredskog
materijala i sitnog inventara, investicijsko i temeljno održavanje objekata Državne
uprave, kontrolu i nadzor nad propisanom i namjenskom uporabom i pohranjivanjem
opreme, prikupljanje i obradu ponuda, izradu i vođenje potrebne dokumentacije,
usklađivanje stanja s materijalnim knjigovodstvom, skrb o voznom parku te
poslove spremanja prostorija, obavlja i druge poslove po nalogu nadležnog pomoćnika
ravnatelja.

Radom
Odjela upravlja načelnik.

U
Odjelu se ustrojavaju:

–
Odsjek za poslove nabave,

–
Odsjek za logističku potporu,

–
Odsjek za održavanje i usluge.

Odsjek
za poslove nabave

Članak
34.

Odsjek
obavlja poslove opremanja i nabave, obavlja upravne i stručne poslove vezane uz
planiranje izgradnje i adaptaciju objekata, investicijskog održavanja objekata
Državne uprave, sudjeluje u izradi Državnog proračuna, organizira stručne i
administrativno-tehničke poslove na realizaciji izgradnje i adaptacije
objekata, provodi nadzor nad izvođenjem radova, ovjerava račune i obračunske
situacije izvedenih radova, izrađuje natječajnu dokumentaciju, prikuplja i obrađuje
ponude, ugovara nabave materijalnih sredstava i usluga, vodi evidencije,
obavlja i druge poslove po nalogu načelnika Odjela.

Radom
Odsjeka upravlja voditelj.

Odsjek
za logističku potporu

Članak
35.

Odsjek
obavlja stručne poslove vezane za strategijsko planiranje i razvoj logističkog
sustava, izradu kratkoročnih, srednjo­ročnih i dugoročnih planova opremanja i
modernizacije, obavlja poslove skladištenja i distribucije nabavljenih
materijalno-teh­ničkih sredstava i opreme, predlaže otpis uništenih i sredstava
koja su izgubila svoja funkcionalna svojstva, ustrojava potrebnu tehničku
dokumentaciju, obavlja poslove logističke potpore u intervencijama zaštite i
spašavanja, planira vrstu, uporabu, nabavu, dopremu, raspodjelu te pohranu
logističke opreme, obavlja i druge poslove po nalogu načelnika Odjela.

Radom Odsjeka upravlja voditelj.

Odsjek
za održavanje i usluge

Članak
36.

Odsjek
skrbi o voznom parku Državne uprave, čistoći i tekućem održavanju službenih
prostorija Državne uprave, rukovanju sistemom centralnog grijanja, pružanju
smještaja i prehrane polaznicima obrazovanja u Učilištu vatrogastva, zaštite i
spaša­vanja, obavlja i druge poslove po nalogu načelnika Odjela.

Radom Odsjeka upravlja voditelj.

IV.
PODRUČNI URED ZA ZAŠTITU I SPAŠAVANJE

Članak
37.

Područni ured obavlja procjenu rizika i nastanka
katastrofe i veće nesreće za područje županije te su nositelji izrade procjene
ugroženosti i planova zaštite i spašavanja lokalne i područne (regionalne)
samouprave.

Područni ured osigurava učinkovito izvršavanje
poslova i zadaća Državne uprave za područje županija, posebno stručnih poslova
civilne zaštite, vatrogastva, djelovanja centara 112 i sustava uzbunjivanja i
obavješćivanja, obavljanje upravnih, stručnih i plansko-operativnih poslova i
osiguravanje jedinstvenog postupanja i provođenje propisanih aktivnosti i mjera
zaštite i spašavanja na području županija, provođenje pripreme, planira­nja,
organiziranja i koordinacije ustroja i operativnog djelovanja svih
organiziranih snaga zaštite i spašavanja na području županije, prikupljanje i
obradu podataka potrebnih za izradu procjena i planova zaštite i spašavanja na
razini županije, organiziranje i osiguravanje svakodnevnih operativnih poslova,
koordinaciju personalnih i logističkih poslova, davanje stručne pomoći
jedinicama lokalne i područne (regionalne) samouprave.

Područni ured obavlja poslove uredskog i financijskog
poslovanja, izvršava sve administrativne poslove, poslove prijema i otpreme službene
pošte, vodi interne knjige dolazne i odlazne pošte, vodi potrebne kadrovske i
materijalno tehničke evidencije, osigurava provođenje financijskog poslovanja
područnog ureda, skrbi o planiranju i nabavi osnovnih uredskih materijalno-
-tehničkih sredstava, skrbi o stanju poslovnih prostorija i ostalih objekata na
korištenju ureda te planira i pokreće zahtjeve za njihovo održavanje, zaprima i
koordinira naplatu osnovnih računa tekućeg poslovanja područnog ureda; skrbi o
voznom parku, njegovoj ispravnosti i upotrebljivosti, koordinira postupak čišće­nja
poslovnih prostorija na korištenju ustrojstvenih jedinica područnog ureda.

Radom
područnog ureda upravlja pročelnik.

U Državnoj
upravi, kao unutarnje ustrojstvene jedinice izvan sjedišta, ustrojavaju se:

• Područni ured za zaštitu i
spašavanje Bjelovar s:

< Odjelom za zaštitu i spašavanje,

< Županijskim centrom
112.

Županijski
centar 112 Bjelovar ima ispostavu – Gradski centar 112 u Daruvaru.

• Područni ured za zaštitu i spašavanje Čakovec s:

< Odjelom za zaštitu i spašavanje,

< Županijskim centrom
112.

• Područni ured za zaštitu i spašavanje Dubrovnik s:

< Odjelom za zaštitu i
spašavanje,

< Državnom intervencijskom
postrojbom,

< Županijskim centrom
112.

Županijski
centar 112 Dubrovnik ima ispostavu – Gradski centar 112 u Korčuli, ispostavu –
Gradski centar 112 u Lastovu i ispostavu – Gradski centar 112 u Metkoviću.

• Područni ured za zaštitu i spašavanje Gospić s:

< Odjelom za zaštitu i
spašavanje,

< Županijskim centrom
112.

Županijski
centar 112 Gospić ima ispostavu – Gradski centar 112 u Senju.

• Područni ured za zaštitu i spašavanje Karlovac s:

< Odjelom za zaštitu i
spašavanje,

< Županijskim centrom
112.

Županijski
centar 112 Karlovac ima ispostavu – Gradski centar 112 u Ogulinu i ispostavu –
Gradski centar 112 u Slunju.

• Područni ured za zaštitu i spašavanje Koprivnica s:

< Odjelom za zaštitu i
spašavanje,

< Županijskim centrom
112.

Županijski
centar 112 Koprivnica ima ispostavu – Gradski centar 112 u Križevcima.

• Područni ured za zaštitu i spašavanje Krapina s:

< Odjelom za zaštitu i
spašavanje,

< Županijskim centrom
112.

Županijski
centar 112 Krapina ima ispostavu – Gradski centar 112 u Pregradi i ispostavu –
Gradski centar 112 u Zaboku.

• Područni ured za zaštitu i spašavanje Osijek s:

< Odjelom za zaštitu i
spašavanje,

< Županijskim centrom
112.

Županijski
centar 112 Osijek ima ispostavu – Gradski centar 112 u Donjem Miholjcu,
ispostavu – Gradski centar 112 u Đakovu i ispostavu – Gradski centar 112 u Našicama.

• Područni ured za zaštitu i spašavanje Pazin/Pula s:

< Odjelom za zaštitu i
spašavanje,

< Županijskim centrom
112.

Županijski
centar 112 Pazin ima ispostavu – Gradski centar 112 u Poreču, ispostavu – Gradski
centar 112 u Puli i ispostavu – Gradski centar 112 u Rovinju.

• Područni ured za zaštitu i spašavanje Požega s:

< Odjelom za zaštitu i
spašavanje,

< Županijskim centrom
112.

• Područni ured za zaštitu i spašavanje
Rijeka s

< Odjelom za zaštitu i spašavanje,

< Županijskim centrom 112.

Županijski centar 112 Rijeka ima ispostavu – Gradski
centar 112 u Cresu – Lošinju, ispostavu – Gradski centar 112 u Crikvenici,
ispostavu – Gradski centar 112 u Delnicama, ispostavu – Gradski centar 112 u
Krku i ispostavu – Gradski centar 112 u Rabu.

• Područni ured za zaštitu i spašavanje Sisak s:

< Odjelom za zaštitu i spašavanje,

< Županijskim centrom
112.

Županijski
centar 112 Sisak ima ispostavu – Gradski centar 112 u Hrvatskoj Kostajnici,
ispostavu – Gradski centar 112 u Kutini, ispostavu – Gradski centar 112 u
Novskoj i ispostavu – Gradski centar 112 u Petrinji.

• Područni ured za zaštitu i
spašavanje Slavonski Brod s:

< Odjelom za zaštitu i
spašavanje,

< Županijskim centrom
112.

• Područni ured za zaštitu i
spašavanje Split s:

< Odjelom za zaštitu i spašavanje,

< Državnom
intervencijskom postrojbom,

< Županijskim centrom
112.

Županijski
centar 112 Split ima ispostavu – Gradski centar 112 u Braču, ispostavu –
Gradski centar 112 u Hvaru, ispostavu – Gradski centar 112 u Makarskoj,
ispostavu – Gradski centar 112 u Sinju i ispostavu – Gradski centar 112 u Visu.

• Područni ured za zaštitu i spašavanje Šibenik s:

< Odjelom za zaštitu i
spašavanje,

< Državnom
intervencijskom postrojbom,

< Županijskim centrom
112.

Županijski centar 112 Šibenik
ima ispostavu – Gradski centar 112 u Kninu.

• Područni ured za zaštitu i
spašavanje Varaždin s:

< Odjelom za zaštitu i
spašavanje,

< Županijskim centrom
112.

Županijski centar 112 Varaždin
ima ispostavu – Gradski centar 112 u Ludbregu.

• Područni ured za zaštitu i spašavanje Virovitica s:

< Odjelom za zaštitu i spašavanje,

< Županijskim centrom 112.

• Područni ured za zaštitu i spašavanje
Vukovar/Vinkovci s:

< Odjelom za zaštitu i spašavanje,

< Županijskim centrom 112.

Županijski centar 112 Vinkovci ima ispostavu –
Gradski centar 112 u Županji.

• Područni ured za zaštitu i spašavanje
Zadar s:

< Odjelom za zaštitu i spašavanje,

< Državnom intervencijskom postrojbom,

< Županijskim centrom 112.

Županijski centar 112 Zadar ima ispostavu – Gradski
centar 112 u Biogradu n/M, ispostavu – Gradski centar 112 u Pagu.

• Područni ured za zaštitu i spašavanje
Zagreb s:

< Odjelom za zaštitu i spašavanje,

< Županijskim centrom 112.

Županijski centar 112 Zagreb ima ispostavu – Gradski
centar 112 u Ivanić Gradu, ispostavu – Gradski centar 112 u Samoboru, ispostavu
– Gradski centar 112 u Velikoj Gorici i ispostavu – Gradski centar 112 u
Vrbovcu.

Ravnatelj Državne uprave može donijeti odluku da
pojedina ispostava Županijskog centra 112 – Gradski centar 112 prestaje s radom
kada se stvore tehničko-tehnološki uvjeti za prijenos poslova s Gradskog centra
112 na Županijski centar 112, a poslove i osoblje preuzimaju županijski centri
112.

Zapovjednik civilne zaštite Republike Hrvatske i
glavni vatrogasni zapovjednik Republike Hrvatske, uz prethodnu suglasnost
ravnatelja Državne uprave, mogu donijeti odluku da pojedini djelatnici Odjela
zaštite i spašavanja u područnim uredima, zbog potrebe posla, svoje redovne
radne zadaće obavljaju kao detaširani službenici u gradovima izvan mjesta sjedišta
pod­ruč­nog ureda.

*ODJEL ZA ZAŠTITU I SPAŠAVANJE U PODRUČNOM UREDU*

Članak
38.

Odjel
obavlja stručne poslove vezane uz popunu, pozivanje, smotriranje, planiranje
opremanja i osposobljavanja, mobilizaciju i druge operativne poslove vezane uz
ustrojavanje, pripravnost i djelovanje tijela za vođenje postrojbi i drugih
operativnih snaga zaštite i spašavanja, koordinira akcije zaštite i spašavanja
na području svoje nadležnosti, provodi druge mjere pripravnosti i aktivnosti
vezane uz spremnost za reagiranje na katastrofe i velike nesreće, skrbi o
skupnoj opremi i drugim materijalno-tehničkim sredstvima zaštite i spašavanja
pohranjenim u spre­mišta područnih ureda za zaštitu i spašavanje, daje mišljenja
na prostorne planove u svezi s potrebom izgradnje skloništa i provodi nadzor
nad održavanjem i korištenjem skloništa, surađuje s tijelima lokalne i područne
(regionalne) samouprave u svezi s nji­hovim obvezama glede zaštite i spašavanja,
neposredno surađuje s pravnim osobama, vezano uz obveze pravnih osoba sukladno
zakonu, surađuje s tijelima zaštite i spašavanja drugih država na razini
regija, usklađuje rad na izradi procjene ugroženosti za razinu županija,
gradova i općina.

Odjel
koordinira operativne snage zaštite i spašavanja županije, gradova i općina,
kao i pravnih osoba koje se uključuju u sustav zaštite i spašavanja sukladno županijskom,
odnosno grad­skim i općinskim planovima zaštite i spašavanja i drugim
sudionicima u aktivnostima zaštite i spašavanja za vrijeme katastrofe ili veće
nesreće koja je zahvatila područje unutar samo jedne županije, u slučaju
potrebe, zapovjedniku civilne zaštite Repub­like Hrvatske ili glavnom
vatrogasnom zapovjedniku Republike Hrvatske dostavlja zahtjev za uključivanje u
aktivnosti zaštite i spašavanja postrojbi Oružanih snaga Republike Hrvatske i
pripadnika redarstvenih snaga te ih izvješćuje o provedenim mjerama i
aktivnostima.

Odjel
usklađuje planove postupanja snaga zaštite i spaša­vanja i prati izvršenje u
slučajevima proglašenja katastrofe, pruža stručnu pomoć tijelima lokalne i
područne (regionalne) samouprave u vezi s njihovim obvezama iz područja zaštite
i spašavanja, izrađuje procjene i planove optimalne uporabe raspoloživih
resursa na području svoje nadležnosti, predlaže sustav djelotvorne popune
navedenih sredstava, opreme i tehnike u slučaju većeg angažiranja postojećih
resursa, obavlja distribuciju specifične tehničke opreme za potrebe zaštite i
spašavanja prema unaprijed utvrđenim planovima, distribuira odgovarajuće upute
o uporabi tehnike, postupcima i načinima djelovanja u akcidentima koje saniraju
operativne snage zaštite i spašavanja, a koje nisu pre­rasle u katastrofu,
koordinira primjenu propisa u području zaštite i spašavanja, priprema
odgovarajuća izvješća, vodi odgo­varajuće evidencije i baze podataka o utvrđenom
stanju u pod­ručju zaštite i spašavanja, obavlja inspekcijski nadzor stanja,
ospo­sob­ljenosti i opremljenosti operativnih snaga zaštite i spa­šavanja i
provedbe pravnih propisa, predlaže mjere za otklanjanje uočenih nedostataka,
surađuje s ostalim inspekcijskim službama tijela državne uprave, vodi
odgovarajuće evidencije o utvrđenom stanju u području zaštite i spašavanja,
obavlja i druge poslove po nalogu nadležnog rukovoditelja.

Odjel neposredno rukovodi operativnim snagama civilne
zaštite županije, gradova i općina, kao i pravnih osoba koje se uključuju u
sustav zaštite i spašavanja sukladno županijskim, odnosno gradskim i općinskim
planovima zaštite i spašavanja i drugim sudionicima u aktivnostima zaštite i
spašavanja za vri­jeme katastrofe ili veće nesreće koja je zahvatila područje
unutar županije, obavlja stručne poslove vezane uz popunu, pozivanje,
smotriranje, opremanje, osposobljavanje i druge operativne poslove vezane uz
ustrojavanje, pripravnost i djelovanje tijela za vođenje, postrojbi i drugih
organiziranih snaga civilne zaštite te obavlja druge poslove po nalogu
pročelnika područnog ureda, zapovjednika civilne zaštite Republike Hrvatske i
glavnog vatrogasnog zapovjednika Republike Hrvatske.

Radom
Odjela upravlja načelnik.

*DRŽAVNA INTERVENCIJSKA POSTROJBA*

Članak
39.

Državna
intervencijska postrojba sudjeluje u raznim vrstama intervencija zaštite i spašavanja,
posebno onih složenijih, većih i zahtjevnijih razmjera te sudjeluje kao pomoć u
akcijama na području drugih zemalja po nalogu glavnoga vatrogasnog zapovjednika,
a temeljem zakonskih ovlasti i odgovornosti; u suradnji s Učilištem vatrogastva
i zaštite i spašavanja priprema nastavne planove i programe obučavanja
pripadnika vatrogasnih postrojbi kojima se popunjava državna intervencijska
postrojba i kontinuirano provodi njihovo osposobljavanje; sudjeluje u
planiranju, pripremi i provedbi vježbi državnog i međunarodnog značaja;
priprema se za naročite intervencije zaštite i spašavanja; obavlja i druge
poslove po nalogu nadležnog rukovoditelja.

Državnom
intervencijskom postrojbom izravno zapovijeda zapovjednik te postrojbe –
načelnik.

Državna
intervencijska postrojba djeluje na području županije, uz prethodnu suglasnost
glavnoga vatrogasnog zapovjednika, za potrebe vatrogasne djelatnosti primarno
na zahtjev nadležnoga županijskoga vatrogasnog zapovjednika, odnosno u slučaju
drugih većih nesreća na zahtjev pročelnika ureda. Na području cijele Republike
Hrvatske postrojba djeluje po nalogu glavnoga vatrogasnog zapovjednika.

*Županijski centar* *112*

Članak
40.

Županijski
centar 112 kao operativno-komunikacijska dežurna služba, tijekom 24 sata na
dan, osigurava komunikacijsku koordinaciju rada i djelovanja uvezanih elemenata
sustava zaštite i spašavanja na području županije s uredima državne uprave u županijama
i upravnim tijelima jedinica područne (regionalne) samouprave, institucijama,
spasilačkim i hitnim službama te centrima 112 susjednih županija; obavlja
operativno organiziranje rada sustava obavješćivanja i uzbunjivanje 112 na
razinama županije; provodi prijem i prenošenje svih odluka, naloga, zapovijedi
i izvješća o provođenju mobilizacije i mjera pripravnosti elemenata zaštite i
spašavanja kao i izvršavanja drugih mjera na području županije; operativno
provodi otkrivanje i praćenje svih vrsta opasnosti i praćenje posljedica tih
opasnosti; provodi prijem informacija o događajima i zahtjevima za pomoć na
jedinstven broj 112 i vrši evidenciju zaprimljenih informacija; usmjerava i
prosljeđuje informacije o događajima i zahtjeve za pomoć nadležnim žurnim službama
te prati i koordinira njihovo međusobno djelovanje tijekom akcija spašavanja; žurno
izvješćuje (0 – 24 sa­ta, sedam dana u tjednu) nadležnog rukovoditelja Odjela
zaštite i spašavanja u područnom uredu te Državni centar 112 o nastaloj
opasnosti i provodi pozivanje djelatnika Državne uprave sukladno nalogu
rukovoditelja Odjela zaštite i spašavanja u područnom uredu; koordinira provođenje
planova i naputaka djelovanja centra 112 na području županije i pričuvnih
motrilačkih postrojbi i pričuvnih postrojbi za uzbunjivanje; osigurava
djelovanje sustava javnog uzbunjivanja građana na području županije i prema
procjeni vrše uzbunjivanje; vrše obavješćivanje građana, pravnih osoba, tijela
državne uprave, organiziranih snaga zaštite i spa­šavanja i drugih spasilačkih
službi na području županije o otkrivenim opasnostima i njihovim posljedicama;
vrši prikupljanje, obradu i analizu svih informacija i podataka o opasnostima,
objedinjuje ih i izrađuje redovna i izvanredna izvješća te ih dostavlja
korisnicima; prikuplja hidrološke, meteorološke, seizmološke, ra­dio­loške,
epidemiološke podatke i druge podatke o onečišćenju okoliša od mjerodavnih službi
i tijela te prati stanje i promjene tih podataka; vrši posredovanje i
komutaciju svih vrsta veza za potrebe hitnih spasilačkih službi, tijela državne
uprave i lokalne samouprave županije; vodi i ažurira propisane baze podataka o
spasilačkim službama, potencijalnim izvorima opasnosti, opasnim tvarima i sl.
za područje županije; vodi i ažurira jedinstvenu bazu podataka o svim događajima
u županiji, poduzetim mjerama i posljedicama; koordinira provođenje logističkog
osiguranja ustroj­stvenih jedinica centra 112; koordinira organizaciju svih
vrsta veza za prikupljanje i razmjenu podataka i informacija županijskog centra
112; provodi kontrolu ispravnosti opreme; izrađuje i vodi propisane
operativno-radne dokumente centra 112; obavlja i druge poslove po nalogu nadležnog
pomoćnika ravnatelja i pročelnika područnog ureda.

Županijski
centar 112 ustrojava se na razini Odjela, a njime upravlja načelnik županijskog
centra.

Članak
41.

Radi
učinkovitijeg obavljanja poslova i zadaća županijskih centara 112 ustrojavaju
se ispostave područnih ureda – Gradski centri 112. Ispostave – Gradski centri
112 ustrojavaju se na razini odsjeka.

Gradski
centar 112

Članak
42.

Gradski
centar 112 kao operativno-komunikacijsko dežurna služba tijekom 24 sata na dan
osigurava komunikacijsku koordinaciju rada i djelovanja uvezanih elemenata
sustava zaštite i spašavanja na području grada s upravnim tijelima jedinica lokalne
samouprave, institucijama, spasilačkim i hitnim službama te nadležnim županijskim
centrom 112; provodi prijem i prenošenje svih odluka, naloga, zapovijedi i
izvješća o provođenju mobilizacije i mjera pripravnosti elemenata zaštite i spašavanja
kao i izvršavanja drugih mjera na području grada; uspostavlja operativ­nu
svakodnevnu razmjenu informacija sa svim subjektima zaštite i spašavanja na
području grada; provodi prijem informacija o događajima i zahtjevima za pomoć
na jedinstven broj 112 i vrši evidenciju zaprimljenih informacija; usmjerava i
prosljeđuje informacije o događajima i zahtjeve za pomoć nadležnim hitnim službama
te prati i koordinira njihovo međusobno djelovanje tijekom akcija spašavanja;
osigurava djelovanje sustava javnog uzbunjivanja na području nadležnosti;
provodi i koordinira otkrivanje i praćenje svih vrsta opasnosti i njihovih
posljedica na području grada; vrši obavješćivanje i uzbunjivanje građana,
pravnih osoba, tijela državne uprave, organiziranih snaga zaštite i spašavanja
i drugih spasilačkih službi na području grada o otkrivenim opasnostima i
njihovim posljedicama; vrši obradu i analizu svih informacija i podataka o
opasnostima te izrađuje dnevna redovna i izvanredna izvješća te ih dostavlja
korisnicima; vrše posredovanje i komutaciju svih vrsta veza sudionika zaštite i
spašavanja; vode i ažuriraju propisane baze podataka o spasi­lačkim službama,
potencijalnim izvorima opasnosti, opasnim tvarima i sl. na području grada; vode
i ažuriraju jedinstvenu bazu podataka o svim događajima, poduzetim mjerama i
posljedicama.

Ravnatelj
Državne uprave, na prijedlog pročelnika pod­ručnog ureda, donosi odluku da
Gradski centri 112 koji nemaju popunu djelatnicima za neprekidan rad 0 – 24
sata prenose funkciju tog centra na Županijski centar 112, a djelatnici se
privremeno raspoređuju na poslove unutar Državne uprave, sukladno Zakonu o državnim
službenicima i namještenicima.

Gradskim
centrom 112 upravlja voditelj.

V.
ODGOVORNOST ZA UPRAVLJANJE DRŽAVNOM UPRAVOM I NJEZINIM USTROJSTVENIM JEDINICAMA

Članak
43.

Ravnatelj
Državne uprave predstavlja Državnu upravu i upravlja njezinim radom. Ravnatelj
Državne uprave odgovoran je za svoj rad ministru unutarnjih poslova i Vladi
Republike Hrvat­ske.

Zamjenik
ravnatelja zamjenjuje ravnatelja Državne uprave u slučaju njegova izbivanja i
spriječenosti, predsjeda radom Koordinacije operativnih službi i usmjerava rad
pomoćnika ravnatelja nadležnih za operativne službe, usmjerava i nadzire rad
Odsjeka za koordinaciju te obavlja druge poslove koje mu povjeri ravnatelj.
Zamjenik ravnatelja odgovoran je za svoj rad ravnatelju.

Pomoćnik
ravnatelja odgovoran je za svoj rad ravnatelju Državne uprave.

Članak
44.

Tajnik
Kabineta ravnatelja odgovoran je za svoj rad ravnatelju Državne uprave.

Članak
45.

Načelnik
odjela za svoj rad odgovoran je nadležnom po­moć­niku ravnatelja.

Voditelj
odsjeka za svoj rad odgovoran je nadležnom na­čelniku odjela.

Članak
46.

Pročelnik
područnog ureda odgovoran je ravnatelju Državne uprave za redovno
funkcioniranje područnog ureda, za skrb o urednom i pravilnom korištenju
imovine i sredstava za rad, za poduzimanje mjera radi utvrđivanja odgovornosti
za povrede službene i radne dužnosti.

Pod
redovnim funkcioniranjem područnog ureda u smislu stavka 1. ovoga članka
podrazumijeva se:

–
provedba zakona i drugih propisa,

–
zakonito postupanje i pravovremeno obavljanje poslova,

–
suradnja s jedinicama lokalne i područne (regionalne) samouprave i pravnim
osobama sukladno zakonu,

– usklađivanje
rada ustrojstvenih jedinica područnog ureda,

– poštivanje
radne discipline svih djelatnika područnog ureda,

–
suradnja s nadležnim ustrojstvenim jedinicama, službama, pravnim osobama i
udrugama u području zaštite i spašavanja.

Načelnik
odjela u područnim uredima odgovoran je za redovno funkcioniranje odjela
pročelniku područnog ureda, a za funkcioniranje po liniji rada nadležnom
pomoćniku ravnatelja.

Pod
funkcioniranjem po liniji rada, u smislu stavka 3. ovoga članka podrazumijeva
se izvršavanje poslova koji proizlaze iz funkcionalnih zadaća ustrojstvenih
jedinica područnog ureda.

Načelnici
odjela za zaštitu i spašavanje područnih ureda neposredno su odgovorni
zapovjedniku civilne zaštite Republike Hrvatske za:

–
provedbu pripremnih aktivnosti vezanih uz postrojbe civil­ne zaštite, kao što
su popuna postrojbi, smotriranje, predlaganje plana opremanja i osposobljavanja
postrojbi civilne zaštite te neposrednu provedbu mobilizacije postrojbi civilne
zaštite,

–
koordinaciju operativnih snaga zaštite i spašavanja županija, gradova i općina,
kao i pravnih osoba koje se uključuju u sustav zaštite i spašavanja sukladno županijskim,
odnosno grad­skim i općinskim planovima zaštite i spašavanja,

–
koordinaciju drugih sudionika u aktivnostima zaštite i spašavanja za vrijeme
katastrofe ili veće nesreće koja je zahvatila područje unutar samo jedne županije,

–
pravovremeno upućivanje prijedloga da se putem zapovjednika civilne zaštite
Republike Hrvatske zatraži uključivanje u aktivnosti zaštite i spašavanja
postrojbi Oružanih snaga Repub­like Hrvatske i pripadnika redarstvenih snaga,
vezano uz područje civilne zaštite,

– provedbu neposrednih kontakata s tijelima jedinica
lokalne i područne (regionalne) samouprave i pravnim osobama te udrugama građana
s područja županije, vezano uz njihove zakonske obveze,

– pravovremeno i učinkovito izvršavanje drugih
poslova po nalogu zapovjednika civilne zaštite Republike Hrvatske.

Načelnici odjela za zaštitu i spašavanje područnih
ureda neposredno su odgovorni glavnom vatrogasnom zapovjedniku Republike
Hrvatske za:

– izradu planova postupanja vatrogasnih snaga i
praćenje izvršenja u slučajevima proglašenja katastrofe te izradu procjena i
planova optimalne uporabe raspoloživih resursa;

– pravovremeno upućivanje prijedloga da se, putem
glavnoga vatrogasnog zapovjednika Republike Hrvatske, zatraži uključi­vanje
postrojbi Oružanih snaga Republike Hrvatske i pripadnika redarstvenih snaga u
aktivnosti gašenja požara, ili druge aktivnosti vezane uz područje vatrogastva;

– pripremu odgovarajućih izvješća i vođenje
evidencija i baze podataka o utvrđenom stanju u vatrogastvu;

– obavljanje inspekcijskog nadzora rada,
osposobljenosti i opremljenosti vatrogasnih postrojbi,

– provedbu neposrednih kontakata s tijelima jedinica
lokalne i područne (regionalne) samouprave i pravnim osobama te udrugama građana
s područja županije, vezano uz njihove zakonske obveze iz područja vatrogastva;

– pravovremeno i učinkovito izvršavanje drugih
poslova po nalogu glavnoga vatrogasnog zapovjednika Republike Hrvatske.

Načelnici – zapovjednici Državnih intervencijskih
postrojbi neposredno su odgovorni glavnom vatrogasnom zapovjedniku Republike
Hrvatske za:

– planiranje i provedbu aktivnosti vezanih uz Državne
intervencijske postrojbe (popuna, opremanje, osposobljavanje i uvjež­ba­vanje
postrojbi),

– koordinaciju djelovanja Državnih intervencijskih
postrojbi u intervencijama zaštite i spašavanja;

– učinkovitost Državnih intervencijskih postrojbi u
intervencijama zaštite i spašavanja;

–
pravovremeno i učinkovito izvršavanje drugih poslova po nalogu glavnoga
vatrogasnog zapovjednika Republike Hrvatske.

Načelnici
županijskih centara 112 neposredno su odgovorni pomoćniku ravnatelja nadležnom
za Službu za sustav 112 za:

–
osiguravanje komunikacijske koordinacije rada i djelovanja uvezanih elemenata
sustava zaštite i spašavanja na području županije s uredima državne uprave u županijama
i upravnim tijelima jedinica područne (regionalne) samouprave, institucijama,
spasilačkim i žurnim službama te centrima 112 susjednih županija,

–
obavljanje operativnog organiziranja rada sustava obav­ješ­ći­vanja i
uzbunjivanje 112 na razinama županije,

–
provedbu prijama i prenošenja svih odluka, naloga, zapovijedi i izvješća o
provođenju mobilizacije i mjera pripravnosti elemenata zaštite i spašavanja kao
i izvršavanja drugih mjera na području županije,

–
operativnu provedbu, otkrivanje i praćenje svih vrsta opasnosti i praćenje
posljedica tih opasnosti,

–
provedbu prijma informacija o događajima i zahtjevima za pomoć na jedinstven
broj 112 i evidentiranje zaprimljenih informacija; usmjeravanje i prosljeđivanje
informacija o događajima i zahtjeva za pomoć nadležnim hitnim službama,

–
praćenje i koordinaciju međusobnog djelovanja nadležnih hitnih službi tijekom
akcija spašavanja,

– žurno
izvješćivanje (0 – 24 sata, sedam dana u tjednu) nadležnog rukovoditelja Odjela
za zaštitu i spašavanje u područnom uredu o nastaloj opasnosti i provedbu
pozivanja djelatnika Državne uprave sukladno nalogu rukovoditelja Odjela za zaštitu
i spašavanje u područnom uredu,

– koordinaciju provedbe planova i naputaka o
djelovanju centra 112 na području županije i pričuvnih motrilačkih postrojbi i
pričuvnih postrojbi za uzbunjivanje,

– osiguravanje djelovanja sustava javnog uzbunjivanja
gra­đana na području županije i izvršenje uzbunjivanja, izvršenje obavješćivanja
građana, pravnih osoba, tijela državne uprave, organiziranih snaga zaštite i
spašavanja i drugih spasilačkih službi na području županije o otkrivenim
opasnostima i njihovim posljedicama,

– izvršenje prikupljanja, obrade i analize svih
informacija i podataka o opasnostima, njihovo objedinjavanje i izradu redovnih
i izvanrednih izvješća te njihovu dostavu korisnicima,

– prikupljanje hidroloških, meteoroloških, seizmoloških,
ra­dio­loških, epidemioloških podataka i drugih podataka o onečiš­ćenju okoliša
od mjerodavnih službi i tijela te prati stanje i promjene tih podataka; vrši
posredovanje i komutaciju svih vrsta veza za potrebe hitnih spasilačkih službi,
središnjih tijela državne uprave i jedinica lokalne i područne (regionalne)
samouprave,

– vođenje i ažuriranje propisane baze podataka o
spasilačkim službama, potencijalnim izvorima opasnosti, opasnim tvarima i sl.
za područje županije, vođenje i ažuriranje jedinstvene baze podataka o svim
događajima u županiji, poduzetim mjerama i posljedicama,

– koordinaciju provedbe logističkog osiguranja
ustrojstvenih jedinica centra 112; koordinaciju organizacije svih vrsta veza za
prikupljanje i razmjenu podataka i informacija županijskog centra 112; provodi
kontrolu ispravnosti,

– pravovremeno i učinkovito izvršavanje drugih
poslova po nalogu nadležnog pomoćnika ravnatelja.

Članak
47.

Čelnici
unutarnjih ustrojstvenih jedinica Državne uprave, pri upravljanju radom
unutarnje ustrojstvene jedinice, naročito:

–
planiraju poslove koje će izvršavati unutarnja ustrojstvena jedinica,

–
raspoređuju poslove na pojedine službenike i namještenike,

– daju
naputke službenicima i namještenicima za izvršavanje određenog posla,

– prate
izvršavanje poslova u unutarnjoj ustrojstvenoj jedinici i brinu se o
pravodobnom, stručnom i potpunom izvršavanju poslova iz svog djelokruga,

–
obavljaju neposredan nadzor nad radom službenika i namještenika,

–
supotpisuju akte iz djelokruga unutarnje ustrojstvene jedinice,

– izvješćuju nadređene o poteškoćama koje se javljaju
u radu unutarnje ustrojstvene jedinice te predlažu načine izvršavanja pojedinih
poslova,

– odgovorni su za obavljanje poslova iz svog
djelokruga kao nositelji samostalno ili u suradnji s drugim službama unutar i
izvan Državne uprave.

Članak 48.

Savjetodavno tijelo ravnatelja je Stručni kolegij.
Stručni kolegij ima svoj uži i širi sastav.

Stalni članovi užeg sastava Stručnog kolegija su:
ravnatelj, zamjenik ravnatelja, tajnik Kabineta ravnatelja i pomoćnici
ravnatelja.

Stalni članovi šireg sastava Stručnog kolegija su,
pored navedenih u stavku 2. ovog članka, svi pročelnici područnih ureda.

Ostali službenici Državne uprave pozivaju se na
Stručni kolegij prema potrebi.

Pitanja koja će se raspravljati na stručnom kolegiju,
mjesto i vrijeme održavanja utvrđuje ravnatelj, na prijedlog tajnika Kabineta
ravnatelja.

Članak 49.

Stalno stručno-operativno tijelo Državne uprave je
Koordinacija.

Članovi Koordinacije su zamjenik ravnatelja, kao
predsjednik, i pomoćnici ravnatelja nadležni za Službu za civilnu zaštitu, Službu
za vatrogastvo i Službu za sustav 112.

Koordinacija usklađuje izradu planskih dokumenata,
provedbu inspekcije, stručnog nadzora, razmatra potrebe za podizanjem stupnja
pripravnosti operativnih snaga zaštite i spašavanja, predlaže ravnatelju Državne
uprave aktiviranje pojedinih sastavnica zaštite i spašavanja i njihovo
uključivanje u aktivnosti na terenu te neposredno upravlja aktivnostima zaštite
i spašavanja svih sudionika u slučaju katastrofe ili veće nesreće.

U slučaju katastrofe ili veće nesreće u rad
Koordinacije uključuju se zamjenik zapovjednika civilne zaštite Republike
Hrvatske i zamjenik glavnog vatrogasnog zapovjednika Repub­like Hrvatske,
zamjenik glavnog nadzornika sustava 112, kao i pročelnici područnih ureda te
načelnici Odjela za zaštitu i spašavanje na čijem se području katastrofa ili
veća nesreća dogodila.

Članak
50.

Povjerenstvo
za žalbe Državne uprave rješava u drugom stupnju žalbe na prvostupanjska rješenja,
koja donose djelatnici područnih ureda Državne uprave.

Članove
povjerenstva iz stavka 1. ovog članka imenuje ravnatelj, na vrijeme od dvije
godine, a povjerenstvo se sastoji od predsjednika, iz reda djelatnika Odjela
pravnih, kadrovskih i općih poslova i četiri člana, iz reda djelatnika Odjela
pravnih, kadrovskih i općih poslova, Službe za civilnu zaštitu i Službe za
vatrogastvo.

VI.
SLUŽBENICI I NAMJEŠTENICI DRŽAVNE UPRAVE

Članak
51.

Poslove
i zadatke iz djelokruga Državne uprave, ovisno o vrsti, složenosti i drugim
uvjetima, obavljaju državni službenici i namještenici, raspoređeni na radna
mjesta u skladu sa Zakonom o državnim službenicima i namještenicima.

Okvirni
broj državnih službenika i namještenika potrebnih za obavljanje poslova iz
djelokruga Državne uprave dat je u prilogu koji je sastavni dio ove Uredbe, i
ne objavljuje se u »Narodnim novinama«.

VII.
NAČIN PLANIRANJA POSLOVA

Članak
52.

Poslovi
Državne uprave obavljaju se na temelju više­go­diš­njih i godišnjih programa.

Za
pripremu višegodišnjih i godišnjih programa, kao i za donošenje godišnjeg plana
Državne uprave, nadležne službe izrađuju prijedlog godišnjeg plana rada.

Za
pripremu višegodišnjih i godišnjih programa, kao i za donošenje godišnjeg plana
Državne uprave, područni uredi izrađuju prijedlog godišnjeg plana rada.

Godišnji
plan rada donosi ravnatelj.

VIII.
raspored radnog vremena

Članak
53.

Tjedno
radno vrijeme u pravilu se raspoređuje na pet radnih dana, od ponedjeljka do
petka.

Tjedno
radno vrijeme službenika raspoređenih na radna mje­sta u unutarnjim
ustrojstvenim jedinicama koje obavljaju poslove operativnog dežurstva od 0 do
24 sata raspoređuje se tako da službenik ne radi dnevno više od 12 sati, a u
poslove operativnog dežurstva, radi funkcionalnog poslovanja Državne uprave,
mogu se uključiti i djelatnici službe za civilnu zaštitu i službe za
vatrogastvo, sukladno posebnom nalogu ravnatelja Državne uprave.

Ravnatelj može, ovisno o potrebama određenih službi,
za te službe odnosno za pojedine državne službenike i namještenike tih službi
odrediti i drugačiji raspored tijekom tjednog radnog vremena.

Članak 54.

Državni službenici i namještenici u pravilu rade
dnevno od 8.00 do 16.00 sati.

Ravnatelj
može, ovisno o potrebama službe te mjesnim prilikama, odrediti drugačiji
početak radnog vremena za Državnu upravu u sjedištu ili za područne urede.

Članak
55.

Dnevni
odmor u tijeku radnog vremena traje 30 minuta, a ne može se odrediti na početku
ili na kraju radnog vremena.

IX.
PRIJELAZNE I ZAVRŠNE ODREDBE

Članak
56.

Na
temelju ove Uredbe, Pravilnikom o unutarnjem redu utvrdit će se broj potrebnih
državnih službenika i namještenika s naznakom njihovih osnovnih poslova i
zadaća te stručnih uvjeta potrebnih za njihovo obavljanje, kao i njihove
ovlasti i odgovornosti te druga pitanja od značaja za rad Državne uprave koja
nisu uređena ovom Uredbom.

Ravnatelj
će, u roku od 60 dana od dana stupanja na snagu ove Uredbe, uz prethodnu
suglasnost središnjeg tijela državne uprave nadležnog za poslove opće uprave,
donijeti Pravilnik o unutarnjem redu Državne uprave.

Radna mjesta državnog službenika s posebnim ovlastima
i odgovornostima, sukladno članku 53., stavku 2., Zakona o zaštiti i spašavanju,
utvrdit će se Pravilnikom o unutarnjem redu Državne uprave.

U roku od 30 dana od dana stupanja na snagu
Pravilnika iz stavka 2. ovog članka ravnatelj će donijeti rješenje o rasporedu
državnih službenika i namještenika na radna mjesta.

Članak 57.

Danom stupanja na snagu ove Uredbe prestaje važiti
Uredba o unutarnjem ustrojstvu Ministarstva unutarnjih poslova (klasa: 023-03/00-01-40,
urbroj: 5030109-00.d.t. 4, od 14. prosinca 2000. godine; klasa:
023-03/01-01/17, urbroj: 5030109-01-d.t. 1, od 26. travnja 2001. godine; klasa:
023-03/1-01/17, urbroj: 5030109-01-d.t. 4, od 20. prosinca 2001. godine; klasa:
023-03/04-01/02, urbroj: 5030109-04-1d.t., od 5. siječnja 2004. godine; klasa:
023-03/04-01/02, urbroj: 5030109-04-dt.4, od 12. veljače 2004. godine i klasa:
023-03/04-01/02, urbroj: 5030109-04-06, od 27. listopada 2004. godine) u dijelu
koji se odnosi na djelokrug rada Uprave za zaštitu i spašavanje i Inspektorata
unutarnjih poslova u dijelu koji se odnosi na poslove inspekcije vatrogastva.

Danom stupanja na snagu ove Uredbe prestaje važiti
Uredba o unutarnjem ustrojstvu Ministarstva obrane (»Narodne novine«, br.
115/2002 i 182/2003) u dijelu koji se odnosi na djelokrug rada Državnog centra
za obavješćivanje, županijskih centara za oba­vješ­ćivanje i gradskih centara
za obavješćivanje, a koji su ustrojeni u Odjelu motrenja i obavješćivanja Službe
za komunikacije Ministarstva obrane.

Članak 58.

Ispostave područnih ureda za zaštitu i spašavanje –
gradski centri 112 djeluju kao ustrojstvene jedinice Državne uprave dok se ne
stvore tehničko-tehnološke pretpostavke za njihovo ukidanje, a najdulje do 31.
prosinca 2007. godine, do kada županijski centri 112 trebaju u potpunosti
preuzeti funkcije gradskih centara 112.

Članak 59.

Ova Uredba stupa na snagu danom objave u »Narodnim
novinama«.

Klasa:
023-03/05-01/01
Urbroj: 5030109-05-1
Zagreb, 3. veljače 2005.

Predsjednik
**dr. sc.** **Ivo Sanader**, v. r.

Uredba, NN 20/2005-334